title: Kino Tapio

text: Elokuvateatteri Kino Tapio Joensuussa on yksi Suomen vanhimmista alkuperäisessä käytössä toimivista elokuvateattereista. Se on toiminut vuodesta 1927. Teatterin alkuperäinen nimi on "Oy Elävienkuvien Teatteri Tapio". Sen ensimmäinen esitys oli 29. marraskuuta 1927 Uuno Eskolan ohjaama "Ei auta itku markkinoilla".


title: Kino Tapio

text: Tapion uusitut tilat valmistuivat 30. syyskuuta 2005. Paikka on Joensuun keskustassa Kauppakatu 27:ssä sijaitseva suojelutalo. Elokuvateatteri Tapion omistaa perheyritys Savon Kinot Oy, joka hankki Tapion vuonna 1990.


title: Kino Tapio

text: Elokuvateatterikeskus Tapiossa on neljä salia, joissa on yhteensä 652 katsojapaikkaa. Saleissa on Dolby Digital -äänimaailma, akustiikka on rakennettu THX-kriteereillä. Teatterissa on myös mahdollisuus katsoa stereoskooppisia 3D-elokuvia.Sanomalehti Karjalaisessa oli 29.11.1927 ilmoitus elokuvasta ja avajaisista:


title: Kino Tapio

text: ""Pyydämme kohteliaimmin ilmoittaa, että tänään avataan teatterimme ja näytellään avajaisnäytäntönä 29/11- 2/12 vauhdikas, voimaa ja rakkautta uhoava kotimainen elokuvauutuus "Ei auta itku markkinoilla". Näytännöt alkavat arkisin klo 6 ip, sunnuntaisin klo 2 ip. Triosoittoa näytäntöjen alusta klo 10 ip. Suljemme alkavan teatterimme arvoisan yleisön suosioon.""


title: Kino Tapio

text: Savon Kinot


title: Rokkotaudit

text: Rokkotaudit tarkoittavat tartuntatauteja, joiden pääasiallisena oireena on laaja-alainen ihottuma eli eksanteema. Rokkotautien aiheuttaja on tyypillisesti jokin virus, poikkeuksena tulirokko, jonka aiheuttaja on streptokokkibakteeri.


title: Rokkotaudit

text: Rokkotauteihin lasketaan muun muassa seuraavat sairaudet:


title: José María de Heredia

text: José María de Heredia (22. marraskuuta 1842 – 3. lokakuuta 1905) oli runoilija. Hän syntyi Kuubassa, mutta loi uransa Ranskassa, jonka kansalaisuuden hän sai vuonna 1893. Hän oli Ranskan akatemian jäsenenä vuodesta 1894.


title: Timo Kokkila

text: Timo Kokkila (s. 26. toukokuuta 1961 Kuortane) on suomalainen sarjakuvapiirtäjä. Hänet tunnetaan toisena Peräsmies-sarjakuvan luojana. Sarjaa käsikirjoitti Sami Laitala ja sitä julkaistiin Pahkasika-lehdessä vuosina 1983–2000. Vuodesta 2003 Kokkila on piirtänyt Peräsmiehen Poika-nimistä sarjaa Koululainen-lehteen.


title: Timo Kokkila

text: Kokkilan sarjakuvien hahmoilla on usein hyvin suuret nenät. Muita Kokkilan piirtämiä sarjakuvia ovat esimerkiksi "Mauri & Mustis", "Kulmia", "Matti ja Teppo", "Asunto OY Kivikenno", "Tekniikan Maallikko" ja "Voitto Virtanen".


title: Catherine Trautmann

text: Catherine Trautmann (s. 15. tammikuuta 1951, Strasbourg) on ranskalainen sosialistipuolueen poliitikko. Hän toimi maansa kulttuuriministerinä vuosina 1997–2000. Hän on entinen Strasbourgin pormestari (1989–1997, 2000–2001) ja entinen Euroopan parlamentin jäsen (1989–1997, 2004–2014).


title: Paul Adam

text: Paul Adam (7. joulukuuta 1862 Pariisi – 2. tammikuuta 1920 Pariisi) oli ranskalainen kirjailija, jonka monipuoliseen tuotantoon kuuluu muun muassa historiallisia romaaneja, kuten "L'Enfant d'Austerlitz" (1901).


title: Federico De Roberto

text: Federico De Roberto (16. tammikuuta 1861 Napoli – 26. heinäkuuta 1927 Catania) oli italialainen kirjailija, tyylillisesti veristi. Hänen tuotantoonsa kuuluu muun muassa romaani "I Viceré" (1894).


title: Eohippus

text: Eohippus oli Pohjois-Amerikassa varhaisella eoseenikaudella noin 55-45 miljoonaa vuotta sitten elänyt pieni, suunnilleen kissan kokoinen, vain noin viisi kiloa painanut pieni hevosen esi-isä. Se ei oikein muistuttanut nykyisiä hevosia, ja kavioita sillä ei ollut, vaan etujaloissa oli kolme ja takajaloissa neljä varvasta. "Eohippusta" pidettiin kauan Hyracotheriumin lajina, mutta on nyt erotettu omaksi suvukseen.


title: Eohippus

text: Vuonna 1876 Othniel Charles Marsh kuvasi luurangon nimellä "Eohippus validus". Se muistutti Richard Owenin löytämää "Hyracotheriumia" ja siirrettiin siihen. "Hyracotherium" todettiin hiljattain parafyleettiseksi, ja suku käsittää nykyään vain lajin "H. leporinum". "E. validus" todettiin identtiseksi aikaisemmin nimetyn "Hyracotherium angustidensiksen" kanssa, ja siitä tuli "Eohippus angustidens".


title: Loúis Tsátoumas

text: Louis Tsátoumas (, s. 12. helmikuuta 1982 Messíni) on kreikkalainen pituushyppääjä.


title: Loúis Tsátoumas

text: Tsátoumas sijoittui neljänneksi alle 18-vuotiaiden MM-kilpailuissa 1999. Hän voitti junioreiden Euroopan-mestaruuden 2001 ja alle 23-vuotiaiden Euroopan-mestaruuden 2003. Pariisin MM-kilpailuissa 2003 hän oli kahdestoista. Tsátoumas karsiutui vuonna 2004 sekä Budapestin sisäratojen MM-kilpailuissa että Ateenan olympialaisissa, mutta selviytyi seuraavana vuonna Madridin sisäratojen EM-kilpailuissa loppukilpailuun jääden siinä ilman tulosta. Moskovan sisäratojen MM-kilpailuissa 2006 hän sijoittui neljänneksi tuloksella 810 cm ja myöhemmin samana vuonna Göteborgin EM-kilpailuissa kahdeksanneksi.


title: Loúis Tsátoumas

text: Tsátoumas saavutti hopeaa Birminghamin EM-hallikisoissa 2007 tuloksella 802. Hän oli yksi ennakkosuosikeista MM-kisoihin 2007, mutta joutui loukkaantumisen takia jäämään pois. Tsátoumas karsiutui Valencian MM-hallikisoissa 2008, mutta selviytyi saman vuoden Pekingin olympialaisissa loppukilpailuun jääden siinä ilman tulosta. Torinon EM-hallikisoissa 2009 hän karsiutui, mutta oli myöhemmin samana vuonna Berliinin MM-kilpailuissa yhdestoista. Barcelonan EM-kisoissa 2010 hän oli kuudes tuloksella 809 cm, mutta karsiutui seuraavana vuonna sekä Pariisin EM-hallikisoissa että Daegun MM-kilpailuissa. Istanbulin sisäratojen MM-kilpailuissa 2012 Tsátoumas sijoittui kuudenneksi. Hän karsiutui loppukilpailusta Lontoon olympialaisissa. Vuonna 2013 hän sijoittui viidenneksi Göteborgin EM-hallikisoissa ja kymmenenneksi Moskovan MM-kilpailuissa. Zürichin EM-kilpailuissa 2014 hän saavutti hopeaa tuloksella 815 cm.


title: Loúis Tsátoumas

text: Kreikan mestaruuden Tsátoumas on voittanut ulkoradoilla 2003–2008, 2010, 2011 ja 2013 sekä sisäradoilla 2004–2009, 2011, 2012 ja 2014. Hän voitti Euroopan cupin pituuskilpailun 2003, 2007 ja 2008 ja oli kolmas . Välimeren kilpailuissa hän on saanut kultaa 2013 ja pronssia 2009.


title: Loúis Tsátoumas

text: Tsátoumasin ennätys on 866 cm, jonka hän hyppäsi 2. kesäkuuta 2007 Kalamátassa. Tulos on Kreikan ennätys ja sijoittuu kaikkien aikojen tilastossa kymmenenneksi. Tsátoumas pitää Kreikan ennätystä hallussaan myös sisäradoilla tuloksella 823 cm.


title: Resonanssi (kemia)

text: Resonanssilla tarkoitetaan Kékulen viivasidos- ja Lewisin rakennekaavoilla kuvattuja resonanssimuotoja, joissa sidosten ja vapaiden elektroniparien paikka vaihtelee. Rakenteiden väliin merkitään kaksipäinen nuoli  ja kaavat sijoitetaan hakasulkuihin. Resonanssimuodoissa eri paikoissa olevia elektroneja sanotaan delokalisoituneiksi. Yksittäiset resonanssimuodot eivät ole todellisia. Yhdiste ei myöskään vaihtele resonanssimuodosta toiseen ja on vakaampi kuin mikään yksittäinen resonanssimuoto. Yhdisteen todellinen rakenne on resonanssimuotojen yhdistelmä, resonanssihybridi, jolla on molempien resonanssimuotojen piirteitä. Atomien paikat tai hybridisaatiot eivät muutu resonanssirakenteissa.


title: Susanna Tamaro

text: Susanna Tamaro (s. 12. joulukuuta 1957 Trieste) on italialainen kirjailija. Hänen suosituimpien teostensa joukkoon lukeutuu romaani "Va’ dove ti porti il cuore" (1994), joka on käännetty kymmenille kielille, mukaan lukien suomeksi nimellä "Kulje sydämesi tietä" (Otava, 1995).


title: Sanna Majanlahti

text: Sanna Majanlahti (s. 16. maaliskuuta 1962 Lappeenranta) on suomalainen näyttelijä.


title: Sanna Majanlahti

text: Majanlahden näyttelijäura alkoi merkittävällä roolilla Mikko Niskasen elokuvassa "Ajolähtö" (1982). Tuolloin hän opiskeli vielä Teatterikorkeakoulussa, josta valmistui vuonna 1984. Tämän jälkeen hän on näytellyt pääsääntöisesti teatterissa. Majanlahti on ollut kiinnitettynä muun muassa Turun kaupunginteatterissa (1987–1989), Jyväskylän kaupunginteatterissa (1991–1995) sekä Tampereen Työväen Teatterissa. Nykyisin Majanlahti on freelancer ja asuu Tampereella. Hän on esiintynyt muun muassa runoesityksessä "Postia Saturnukseen", johon musiikin on tehnyt Tomi Pelli.


title: Sanna Majanlahti

text: Sanna Majanlahden vanhemmat ovat näyttelijät Maija-Liisa Majanlahti (1939–2017) ja Mikko Majanlahti. Hänen veljensä oli näyttelijä Antti Majanlahti (1966–2017).


title: Oulun konservatorio

text: Oulun konservatorio on musiikin perus- ja ammatillista koulutusta antava Oulun kaupungin omistama oppilaitos. Ammatillisessa koulutuksessa on noin 60 opiskelijaa ja peruskoulutuksessa 650 opiskelijaa. Oppilaitos toimii Oulun musiikkikeskuksessa Karjasillan kaupunginosassa. Pop- ja jazz-musiikin koulutus tapahtuu Oulun kasarmin vanhassa sotilaskodissa Intiössä.


title: Oulun konservatorio

text: Konservatorion edeltäjä on Oulun musiikkiopisto, jonka Oulun Musiikkiyhdistys perusti vuonna 1952. Opetusministeriö muutti musiikkiopiston konservatorioksi vuonna 1978, minkä jälkeen Oulussa voitiin aloittaa musiikinopettajien ja orkesterimuusikoiden koulutus. Vuodesta 1984 lähtien konservatoriossa on koulutettu myös kanttoreita.


title: Oulun konservatorio

text: Musiikkiopiston pitkäaikainen opettaja ja sittemmin konservatorion rehtori 1975-1990 oli tenorilaulaja, kuoronjohtaja, kanttori-urkuri Elias Palola, jonka poika viulisti Erkki Palola toimi myöskin konservatorion opettajana.


title: Leena Muranen

text: Leena Muranen (s.1945) on toiminut vuonna 1997 perustetussa Vastuullinen Vapaus ry -nimisessä järjestössä. Järjestöllä oli vuosien ajan palveleva puhelin, johon saattoi soittaa mahdolliseen lasten seksuaaliseen hyväksikäyttöön liittyvissä kysymyksissä. Puhelin kuitenkin suljettiin vuonna 2004 ja yhdistyksen toiminnan eettisyydestä ja ammattitaidosta oli herännyt vakavia epäilyksiä vuosia aikaisemmin. Muranen on palvelevaan puhelimeen tehtyjen soittojen perusteella tehnyt rikosilmoituksia useista kymmenistä isistä, jotka on sittemmin todettu pedofiliaan syyttömiksi. Yritystele.fin mukaan yhdistyksen henkilöstöluokka on ”alle 5 henkeä”.


title: Leena Muranen

text: Muranen on itse julkisuudessa lausunut, ettei hänelle ole koskaan tullut vastaan pedofiliaepäilyä, joka olisi osoittautunut perättömäksi.


title: Leena Muranen

text: Leena Murasta vastaan on 2000-luvulla nostettu useita syytteitä kunnianloukkauksista ja vääristä ilmiannoista. Hän on saanut ainakin 10 rikostuomiota törkeistä kunnianloukkauksista ja vääristä ilmiannoista, niistä neljä vankeustuomiota, joista kaksi viimeisintä, kuten Toijalan käräjäoikeuden 21. joulukuuta 2007 antama oli myös ehdoton: 9 kuukautta vankeutta. Ehdoton oli myös Helsingin hovioikeuden Murasella syyskuussa 2009 antama 13 kuukauden vankeustuomio (R/08/2268), törkeästä kunnianloukkauksesta ja kirjanpitorikoksesta.


title: Elisa Rigaudo

text: Elisa Rigaudo (s. 17. kesäkuuta 1980 Cuneo, Italia) on italialainen kävelijä, jonka päämatka on 20 kilometriä.


title: Elisa Rigaudo

text: Rigaudon suurimmat saavutukset ovat 20 kilometrin olympiapronssi 2008, MM-pronssi 2011, EM-pronssi 2006 ja alle 23-vuotiaiden Euroopan-mestaruus 2001. Hän oli kymmenes Pariisin MM-kisoissa 2003, kuudes Ateenan olympialaisissa 2004, seitsemäs Helsingin MM-kisoissa 2005, kahdeksas Berliinin MM-kisoissa 2009, kuudes Lontoon olympialaisissa 2012, viides Moskovan MM-kilpailuissa 2013 ja 11:s Rio de Janeiron olympialaisissa 2016. Daegun MM-kilpailuissa 2011 Rigaudo sijoittui alun perin neljänneksi, mutta nousi pronssille vuonna 2016 kun Olga Kaniskina hylättiin dopingin takia.


title: Elisa Rigaudo

text: Rigaudon ennätys 20 kilometrillä on 1.27.12. Hän on 169 cm pitkä ja painaa 56 kilogrammaa.


title: Anita Dark

text: Anita Dark, oikeasti Anita Perger (; s. 11. huhtikuuta 1975) on unkarilainen pornonäyttelijä ja -malli.


title: Anita Dark

text: Dark on kotoisin Budapestista. Hän aloitti työnsä pornomallina 19-vuotiaana Amsterdamissa ja esiintyi ensimmäisessä pornoelokuvassaan vuonna 1995 Pariisissa. Hän on näytellyt kaikkiaan kymmenissä elokuvissa, ja hänen kuviaan on ollut "Penthousessa" ja "Hustlerissa".


title: Anita Dark

text: Dark on vaaleahiuksinen, mutta käytti aiemmin vakituisesti mustaa tukkaa, josta hänen taiteilijanimensä tulee.


title: Anita Dark

text: Dark on esiintynyt sekä saman että vastakkaisen sukupuolen edustajien partnerina.


title: Kainuun musiikkiopisto

text:
Kainuun musiikkiopisto on yksi Suomen suurimpia musiikkioppilaitoksia.
Se on perustettu vuonna 1957.


title: Kainuun musiikkiopisto

text: Kainuun musiikkiopisto on maakunnallinen musiikkioppilaitos, jota omistaa ja ylläpitää Kajaanin kaupunki. Muita opetuspaikkoja ovat Kajaanin lisäksi Hyrynsalmen, Paltamon, Puolangan, Ristijärven, Suomussalmen ja Vaalan kunnissa. Musiikkiopiston päätoimipaikka on Kajaanissa Kaukametsän alueella, jonne musiikkiopiston uudet tilat valmistuivat vuonna 1998. Opetuksen piirissä eri oppiaineissa opiskelee 40:n opettajan johdolla noin 900 kainuulaista lasta ja nuorta.


title: Tatjana Hüfner

text: Tatjana Hüfner (s. 30. huhtikuuta 1983 Neuruppin) on saksalainen ohjaskelkkailija ja olympiavoittaja.


title: Tatjana Hüfner

text: Hüfner on kolminkertainen olympiamitalisti. Torinossa 2006 hän saavutti pronssia saksalaisten ottaessa kolmoisvoiton. Vancouverissa 2010 Hüfner voitti kultaa yhden naisen kelkkailussa ja Sotšissa 2014 hopeaa.


title: Tatjana Hüfner

text: Ensimmäisen arvokisamitalinsa Hüfner saavutti EM-kisoista 2004 voittamalla hopeaa. Hän voitti EM-hopeaa myös vuosina 2006, 2012 ja 2013. Hän voitti MM-kultaa vuosina 2007, 2008, 2011 ja 2012 ja hopeaa vuonna 2013.


title: Tatjana Hüfner

text: Hüfner on 178 cm pitkä ja painaa 77 kg.


title: Manufactured Landscapes

text: Manufactured Landscapes (suom. ”tehdasvalmisteisia maisemia”) on Jennifer Baichwalin ohjaama kanadalainen dokumenttielokuva valokuvaaja Edward Burtynskyn työskentelystä. Elokuvassa Burtynsky kulkee pääasiassa Kiinassa ja kuvaa maisemia, joita ihminen on muokannut. Elokuvassa nähdään hänet kuvaamassa Kiinassa tehtaita, jätteitä ja kierrätystä, hiiliteollisuutta, Kolmen rotkon padon rakennustöitä, laivanrakennusta ja Shanghain muuttumista. Lisäksi hän kuvaa laivanpurkua Bangladeshissa ja kaivoksia ympäri maailmaa.


title: Manufactured Landscapes

text: Musiikin elokuvaan on säveltänyt Dan Driscoll. Elokuvan kuvaaja on Peter Mettler ja leikkaaja Roland Schlimme. Elokuvan tuotantoyhtiö on Foundry Films yhdessä National Film Board of Canadan eli Kanadan kansallisen elokuvaneuvoston kanssa.


title: Manufactured Landscapes

text: Manufactured Landscapes on voittanut Toronton elokuvajuhlien parhaan kanadalaisen elokuvan palkinnon, vuoden 2007 parhaan dokumentin Genie-palkinnon, Toronton elokuva-arvostelijainliiton vuoden 2006 parhaan kanadalaisen elokuvan ja parhaan dokumentin palkinnot sekä RiverRunin elokuvajuhlien tuomariston vuoden 2007 parhaan dokumentin palkinnon. Lisäksi elokuva oli ehdolla Sundance-elokuvafestivaalin tuomariston vuoden 2007 pääpalkinnon saajaksi, mutta palkinnon voitti yhdysvaltalainen "Padre Nuestro".


title: Manufactured Landscapes

text: Manufactured Landscapesin ensi-ilta oli 9. syyskuuta 2006 Toronton elokuvajuhlilla. Euroopan ensi-ilta oli 9. helmikuuta 2007 Saksassa, Yhdysvaltain ensi-ilta 18. helmikuuta 2007 Portlandin elokuvajuhlilla ja Kiinan ensi-ilta 7. huhtikuuta 2007 Hongkongissa. Suomessa elokuvaa on esitetty Rakkautta ja Anarkiaa -elokuvajuhlien ja Suomen ulkoasiainministeriön yhteisessä Yhdestoista hetki -elokuvatapahtumassa marras-joulukuussa 2007 sekä Helsingin DocPoint-dokumenttielokuvajuhlissa tammikuussa 2008.


title: Matti Ruokola

text: Matti Johannes Ruokola (1. helmikuuta 1932 Vesilahti – 20. lokakuuta 1994 Espoo) oli kansanedustaja ja lääkintöhallituksen pääjohtaja.


title: Matti Ruokola

text: Ruokola syntyi Vesilahdella vuonna 1932, mutta muutti perheensä mukana Oulaisiin jo kahden vuoden ikäisenä. Hänen vanhempansa olivat liikemies Paavo Johannes Ruokola ja Elma Maria Kilpinen ja puoliso vuodesta 1956 Raili Sisko Kristiina Pulkkinen. Ruokola kirjoitti ylioppilaaksi vuonna 1951 Oulaisten yhteiskoulusta. Lääketieteen lisensiaatiksi hän valmistui 1959. Valmistumisensa jälkeen Ruokola toimi kunnanlääkärinä Oulaisissa, kunnes muutti Ouluun lääninsairaalan apulaislääkäriksi vuonna 1967.


title: Matti Ruokola

text: Ensimmäisen kerran Ruokola valittiin eduskuntaan vuoden 1970 vaaleissa Keskustapuolueen edustajana. Hän putosi eduskunnasta vuoden 1975 vaaleissa, mutta valittiin uudelleen vuonna 1979.


title: Matti Ruokola

text: Eduskuntatyön Ruokola jätti, kun hänet nimitettiin lääkintöhallituksen pääjohtajaksi 1983. Tehtävässä hän jatkoi vuoteen 1991 asti, jolloin lääkintöhallitus lakkautettiin.


title: Ojakylänlahti

text: Ojakylänlahti on Perämeren lahti Hailuodon kunnassa Pohjois-Pohjanmaalla. Lahti sijaitsee Santosen niemen ja Hanhisen välisellä alueella. Lahden leveys sen suulla, Kengännenän ja Rekonnokan välisellä alueella, on kolme ja puoli kilometriä, ja tältä linjalta lahden perukkaan mitattuna lahden pituus on noin 5,7 kilometriä. Ojankylän edustalla sijaitseva lahden pohjukka muodostaa Lahdenperä-nimisen sivulahden, jota erottaa Ojakylänlahdesta Kaaranselkä-niminen niemi. Lahdenperän ja Kaaranselän alue on luonnonsuojelualuetta. Ojakylänlahti kuuluu valtakunnalliseen lintuvesien suojeluohjelmaan.


title: Ojakylänlahti

text: Ojakylänlahti ja sen sivulahti Lahdenperä ovat molemmat matalia vesialueita. Veden syvyys ylittää kolmen metrin rajan vasta lähellä lahden suuta. Saaria on yksi, aivan lahden suulla sen etelärannalla sijaitseva Kengänkari, joka on seutukaavassa rakennuslain nojalla suojeltu alue. Ojakylän lisäksi lahden rannalle sijoittuvat etelärannalla sijaitseva Ulkokarvon kylä ja pohjoisrannalla sijaitseva Vasken kylä.


title: Ojakylänlahti

text: Ojakylänlahden ja Lahdenperän sekä Kaaranselän niemen ranta-alueita hallitsevat kaislikot, ruoikot sekä leveät merenrantaniityt. Kaaranselkää ympäröivä vesialue on pääasiassa lietepohjaista matalikkoaluetta. Kaaranselän niemekkeellä tavataan vyöhykkeinä useita eri merenrantaniittytyyppejä, mukaan lukien niemekkeen keskiosissa sijaitsevat luhtakastikka- ja punanataniityt. Niemen itäosaa käytetään laitumena, jonka vuoksi järviruoikot ovat taantuneet. Kaaranselän alueen linnusto on runsasta, ja muodostuu useista kahlaaja- ja vesilintulajeista.


title: Jukka-Pekka Seppo

text: Jukka-Pekka Seppo (s. 22. tammikuuta 1968 Vaasa) on ammattilasuransa lopettanut suomalainen jääkiekkoilija.


title: Jukka-Pekka Seppo

text: Seppo aloitti jääkiekon pelaamisen kotikaupunkinsa Vaasan Sportin riveissä, josta hänet valittiin Suomen joukkueeseen nuorten EM-kilpailuihin 1986. Kilpailut sujuivat erinomaisesti sillä hänet valittiin tähdistökentälliseen. Samana kesänä Philadelphia Flyers Sepon NHL:ään toisella kierroksella ja syksyllä 1986 Seppo siirtyi pelaamaan Tapparan joukkueeseen, jossa hän voitti uransa ainoan Suomen-mestaruuden.


title: Jukka-Pekka Seppo

text: Vuonna 1987 Sepolla oli runsaasti edustustehtäviä maajoukkueessa, sillä hän pelasi MM-kultaa voittaneessa Suomen joukkueessa nuorten MM-kilpailuissa, aikuisten MM-kilpailuissa sekä Kanada-cupissa. Noihin aikoihin Seppo pelasi Suomessa Vaasan Sportin riveissä I-divisioonaa. Kaudeksi 1988–1989 Seppo siirtyi HIFK:n riveihin, jossa pelasi viisi kautta. Viimeisen kerran Seppo edusti Suomea jääkiekon arvoturnauksessa kevään 1989 MM-kilpailuissa.


title: Jukka-Pekka Seppo

text: HIFK-kausiensa jälkeen Seppo pelasi vielä SM-liigaa HPK:n sekä TuTon riveissä, jossa pelatessaan sijoittui liigan pistepörssin viidenneksi kaudella 1994–1995. 1990-luvun lopun ja 2000-luvun alun Seppo kiersi pelaamassa Euroopassa muun muassa Saksassa, Tšekissä ja Italiassa. Hän teki paluun SM-liigan HIFK:n riveihin kesken kauden 2001–2002 ja pelasi 24 ottelua. Pelaajauransa jälkeen Seppo on toiminut muun muassa Vaasan Sportin valmennusryhmässä.


title: Maria Konopnicka

text: Maria Konopnicka (23. toukokuuta 1842 – 8. lokakuuta 1910) oli puolalainen runoilija ja kirjailija. Hän kuului maansa kirjallisuuden positivismin ajan merkkinimiin. Hän julkaisi runojensa ohella proosaa ja lastenkirjallisuutta.


title: Maria Konopnicka

text: Yksi Konopnickan runoista on "Rota", jonka hän kirjoitti vuonna 1908. Musiikin siihen teki vuonna 1910 Feliks Nowowiejski; laulusta tulikin jopa ehdokas Puolan kansallislauluksi.


title: Maria Konopnicka

text: Konopnicka kuoli Lvivissä (nyk. Ukrainassa), puolalaisittain Lwówissa, 68 vuoden ikäisenä. Hänet on haudattu Lytšakivin hautausmaalle Lvivissä.


title: Äiti yö

text: Äiti yö (, julk. 1961 suom. 1977 Matti Santalahti, Marjatta Kapari) on yksi Kurt Vonnegutin keskeisistä romaaneista. Se kertoo amerikkalaisesta kirjailijasta nimeltä Howard W. Campbell Jr., joka päätyy toisen maailmansodan aikana Saksaan näytelmäkirjailijaksi ja natsipropagandan kirjoittajaksi. Roolinsa mukaisesti hän julistaa antaumuksella Kolmannen valtakunnan propagandaa radioaalloilla - lähettäen samalla vaivihkaa tärkeitä tietoja liittoutuneille rykimällä ja tauottamalla puhettaan sopivasti. Sodan jälkeen hänen on kadottava, hän oli roolissaan liian hyvä. Viisitoista vuotta hän piileskelee yksinäisessä ullakkokamarissa New Yorkissa, kunnes eräänä kauniina päivänä hänet löytävät sekä ystävät että vihamiehet. Kirjan kertojana on Campbell itse, kun hän odottelee sotarikosoikeudenkäyntiään Israelissa.


title: Äiti yö

text: Campbell esiintyy pienessä osassa myös Vonnegutin pääteoksessa "Teurastamo 5" (1969).


title: Äiti yö

text: Kirja on saanut nimensä Goethen Faustin mukaan. Kirjan opetus, jota Vonnegut toistelee kirjan eri vaiheissa, on että . Kaksi muuta usein lainattua lausetta ovat


title: Äiti yö

text: Kirjan pohjalta on tehty samanniminen elokuva vuonna 1996, jonka pääosassa on Nick Nolte.


title: Takaraajan luusto

text: Takaraajan luustoon () kuuluvat takaraajaa ja lantiota muodostavat luut, joita ovat lonkkaluu, reisiluu, sääriluu, pohjeluu, nilkkaluut, jalkapöydän luut sekä varvasluut. Näiden luiden epätasaisuus kasvaa eläimen koon kasvaessa, koska suurempaa painoa kannattelevat takaraajan lihakset tarvitsevat enemmän kiinnittymispinta-alaa. Ihmisen alaraajojen luusto onkin sen vuoksi, että koko paino on alaraajoilla, erittäin epätasainen pinnoiltaan. Takaraajan luusto eroaa eturaajan luustosta siinä, että takaraajan luut muodostavat nivelpintoja vartalon luuston kanssa, mutta eturaajan luustolla ei ole luista yhteyttä vartalon luustoon vaan se kiinnittyy siihen lähinnä lihasten ja jänteiden avulla.


title: Takaraajan luusto

text: Takaraajan luut muodostavat niveliä sekä toisten takaraajan luiden kanssa että vartalon kanssa.


title: Kaukametsän opisto

text: Kaukametsän opisto on Kajaanissa toimiva kansalaisopisto. Sen toiminta alkoi syksyllä 1971. Kajaanin maalaiskuntaan perustetusta opistosta tuli Kajaanin kaupungin kansalaisopisto kuntaliitoksen yhteydessä 1977. Opisto siirtyi nykyisiin tiloihin Kaukametsään vuonna 1987, jolloin opisto sai nimekseen Kaukametsän opisto. Rehtorina toimii nykyisin Eila Parviainen. Toimintavuonna 2010 toteutettiin yhteensä 20 777 tuntia opetusta, josta valtionosuustuntien määrä oli 15 631, joka on 394 tuntia edellisvuotta enemmän. Opiskelijoiden määrä oli 7 526. Edellisvuoteen verrattuna nousua oli 1373.


title: Kaukametsän opisto

text: Opetusta järjestetään Kaukametsän lisäksi noin 50 eri paikassa lähiöissä ja haja-asutusalueella Kajaanissa. Kaukametsän opisto ilmoittaa tavoitteikseen tukea kaikkien väestö- ja ikäryhmien elinikäistä oppimista sekä edistää sivistyksellistä ja taloudellista hyvinvointia.


title: Matthew Arnold

text: Matthew Arnold (24. joulukuuta 1822 Laleham, Middlesex – 15. huhtikuuta 1888 Liverpool) oli englantilainen viktoriaanisen ajan runoilija sekä yhteiskunta- ja kirjallisuuskriitikko.


title: Matthew Arnold

text: Arnold työskenteli valvojana kouluissa. Hän oli kuuluisan Rugby Schoolin rehtorin Thomas Arnoldin poika. Hän on Tom Arnoldin ja William Delafield Arnoldin, romaanikirjailijan veli.


title: Sinun silmiesi tähden (albumi)

text: 20 suosikkia – Sinun silmiesi tähden on vuonna 1999 julkaistu Olavi Virran kokoelmalevy.


title: Berit Bertling

text: Berit Bertling Cappelen (s. 1966 Oslo) on norjalainen kirjailija. Hän on kirjoittanut esimerkiksi Olwyns saga -kirjasarjan (10 kirjaa).


title: Berit Bertling

text: Berit on ollut jo lapsuudestaan asti kiinnostunut Euroopan historiasta. Sittemmin hän on opiskellut lakia, psykologiaa, englannin kieltä sekä kirjallisuutta. Leipätyönään hän on markkinoija.


title: Berit Bertling

text: Beritillä on kaksi lasta.


title: Wioletta Frankiewicz

text: Frankiewicz saavutti estejuoksussa EM-pronssia Göteborgissa 2006 ja Barcelonassa 2010. Barcelonassa hän sijoittui alun perin viidenneksi, mutta nousi myöhemmin pronssille Marta Domínguezin ja Ljubov Harlamovan dopinghylkäysten takia.


title: Wioletta Frankiewicz

text: Frankiewicz on 177 cm pitkä ja painaa 58 kg.


title: Sydänsuruja (albumi)

text: 20 suosikkia – Sydänsuruja on vuonna 1999 julkaistu Olavi Virran kokoelmalevy.


title: Mannila (Jyväskylä)

text: Mannila on Jyväskylän 15. kaupunginosa, joka sijoittuu Palokan ja Lohikosken sekä Tuomiojärven ja Palokkajärven väliselle alueelle. Asutus koostuu pääosin omakoti- ja rivitaloista. Viime vuosina alueelle on rakennettu kerrostaloja vanhan omakotialueen ja nelostien väliselle alueelle sekä Mannisenmäen uudelle alueelle. Matkaa Mannilaan on kaupungin keskustasta noin neljä kilometriä. Palokankeskukseen, jossa lähimmät palvelut sijaitsevat on Mannilasta matkaa noin kaksi kilometriä. Mannila koostuu kahdesta osasta: Mannilasta ja Rantueesta. Rantuetta sanotaan myös Ala-Mannilaksi ja Mannilaa Ylä-Mannilaksi .


title: Mannila (Jyväskylä)

text: Vuonna 2013 toiminnan aloittanut Mankolan yhtenäiskoulu sijaitsee Mannilassa ja siellä opiskelee noin 630 oppilasta. Koulun ympäristössä sijaitsee myös vuonna 1932 rakennettu Keski-Suomen emäntäkoulun päärakennus.


Tales from Atomhenge – The Robert Calvert Years on Hawkwindin kokoelma, joka nimensä mukaisesti sisältää kappaleita vuosilta 1976-1979 jolloin Robert Calvert toimi yhtyeen vokalistina.


title: Christopher Alexander

text: Christopher Alexander (s. 4. lokakuuta 1936 Wien) on itävaltalaissyntyinen arkkitehti. Hän opiskeli Cambridgen yliopistolla ja sai tohtorinarvonsa Cambridgen yliopistolta, mutta muutti vuonna 1958 Yhdysvaltoihin. Hänestä tuli vuonna 1963 professori Kalifornian yliopistoon Berkeleyssä. Alexander asuu yhä Berkeleyssä.


title: Christopher Alexander

text: Alexander on kuulunut vuodesta 1996 jäsenenä Yhdysvaltain taide- ja tiedeakatemiaan.


title: Christopher Alexander

text: Alexanderia pidetään suunnittelumallin isänä. Hän oli yksi "A Pattern Language" -kirjan kirjoittajista vuonna 1977.


title: Sonic Boom Killers

text: Sonic Boom Killers – Best of Singles A’s & B’s 1970 to 1980 on Hawkwindin singlekokoelma. Se ei sisällä kaikkia aikavälillä ilmestyneitä singlejä.


title: Robert Bacon

text: Robert Bacon (5. heinäkuuta 1860 – 29. toukokuuta 1919) toimi Yhdysvaltain ulkoministerinä 1909 presidentti Theodore Rooseveltin hallinnossa.


title: Robert Bacon

text: Bacon toimi JPMorgan Chase & Co. -yhtiössä, josta erosi 1903. Hänet nimitettiin apulaisulkoministeriksi vuonna 1905 ja ulkoministeriksi 27. tammikuuta 1909. Hän palveli ulkoministerinä 5. maaliskuuta asti ja sen jälkeen Yhdysvaltain Ranskan-suurlähettiläänä vuoteen 1912.


title: Baikal-Energija

text: Baikal-Energija (ven. Байкал-Энергия) on venäläinen jääpallon Superliigajoukkue Irkutskin kaupungista.


title: Baikal-Energija

text: Seuran edeltäjä oli vuonna 1923 perustettu Sverdlovski Transportnik. Vuonna 1947 Itä-Siperian rautatieyhtiö perusti uuden seuran Lokomotivin, ja jääpallotoiminta lähti Irkutskissa nousuun. Lokomotiv nousi ensi kertaa Neuvostoliiton pääsarjaan vuonna 1960 ja pelasi siellä kauteen 1992. Kyseisellä aikavälillä se pelasi kuitenkin kaikkiaan neljä kautta (1961/1962, 1980/1981, 1984/1985 ja 1989/1990) toiseksi korkeimmalla sarjatasolla. Paras sijoitus, viides sija, pääsarjassa tuli kaudella 1966.


title: Baikal-Energija

text: Neuvostoliiton romahdettua rautatieyhtiö ja siten myös Lokomotiv joutui taloudellisiin vaikeuksiin. Venäjän liigan ensimmäiselle kaudelle 1991-1992 seura osallistui uudella nimellä Sibskana, uuden pääsponsorin metsäyhtiön mukaan. Alku oli varsin lupaava, sillä Sibskana voitti Venäjän mestaruussarjan itälohkon ja sijoittui lopulta neljänneksi mikä oli seuran historian paras sijoitus. Sibskana saavutti liigahopeaa vuonna 1998 ja pronssia vuosina 1995 ja 1999. Vuonna 2001 energiayhtiö Irkutskenergo ryhtyi seuran toiseksi sponsoriksi, ja joukkue tunnettiin sponsoreiden mukaan kaksi kautta nimellä Sibskana-Energija. Metsäyhtiö jäi pois seuran taustalta 2004, ja seura on siitä lähtien tunnettu nykyisellä nimellä Baikal-Energija.


title: Baikal-Energija

text: Saavutuksia Venäjän liigassa:


title: Gunnar Asplund

text: Erik Gunnar Asplund (22. syyskuuta 1885 – 20. lokakuuta 1940) oli ruotsalainen arkkitehti. Asplund on huomattavimpia pohjoismaisen klassismin edustajia. Hän aloitti uusklassistisessa tyylissä, mutta siirtyi sittemmin modernismiin. Vuodesta 1931 alkaen hän siirtyi vähitellen pois modernismista kohti riisuttua pohjoismaista klassismia.


title: Gunnar Asplund

text: Asplundin tunnetuimpia töitä ovat Tukholman kaupunginkirjasto ja Metsähautausmaa eli Skogskyrkogården. Myös hänet haudattiin Skogskyrkogårdeniin. Hautausmaa on nykyisin Unescon maailmanperintökohde.


title: Gunnar Asplund

text: Asplund teki merkittävää työtä myös Göteborgin raatihuoneen laajennuksessa.


title: Carel Struycken

text: Carel Struycken (s. 30. heinäkuuta 1948 Haag, Alankomaat) on näyttelijä, joka esiintyy elokuvissa, televisiosarjoissa sekä teatterissa. Hän on poikkeuksellisen pitkä, 213 cm, ja siksi hän on yleensä päässyt näyttelemään mm. komediarooleissa (esimerkiksi "The Addams Family – Perhe Addams" -elokuvassa hovimestari Lurchina).


title: Carel Struycken

text: "Twin Peaks" -televisiosarjassa Struycken esiintyy arvoituksellisia neuvoja antavana Jättiläisenä. Hän palasi Jättiläisen rooliin "Twin Peaksin" vuonna 2017 esitetyllä kolmannella tuotantokaudella, jonka lopputeksteissä hahmoon viitataan jonolla kysymysmerkkejä.


title: Carel Struycken

text: Struycken asui nuoruudessaan Curaçaolla. Hänellä on akromegalia.


title: Potinlahti

text: Potinlahti on Hailuodon kunnan koillisosassa Santosen niemen tyvessä sen pohjoisrannalla sijaitseva matala ruoikko- ja niittyrantainen lahti. Lahtea rajaavat pohjoinen Pökönnokka ja eteläinen Väntelänkari, joiden välinen salmi on matala ja kapeimmalta kohdaltaan noin neljänsadan metrin levyinen. Potinlahden suurin leveys on noin 870 metriä ja suurin pituus noin 1,3 kilometriä.


title: Potinlahti

text: Potinlahti on keväisin lintujen suosima leväyhdys- ja ruokailualue. Sitä pohjoisessa rajaava Pökönnokka on puuton ja heinikkoinen, pääasiassa hiekasta muodostunut niemi, jonka merenrantaniittyjä on joko niitetty tai käytetty laidunmaana vuosittain lähes nykyhetkeen saakka.


title: Potinlahti

text: Potinlahden linnustoon kuuluvat vesilinnut ja kahlaajat, ja sieltä tavataan myös etelänsuosirriä, lapinsirriä ja tyllejä.


title: Potinlahti

text: Lahden etelärannalla on kalasatama. Lahtea on käytetty pitkään suojasatamana, ja tästä ovat merkkeinä lahden rannoille jätetyt painolastikivet.


title: Georgian presidentinvaali 2008

text: Georgian presidentinvaali 2008 järjestettiin 5. tammikuuta 2008. Vaali olisi pitänyt järjestää vasta syksyllä 2008, mutta Georgian mielenosoituksista ja siitä seuranneen poikkeustilan vuoksi presidentinvaalit aikaistettiin tammikuulle 2008.


title: Georgian presidentinvaali 2008

text: Vaaleissa ehdokkaina olivat:


title: Georgian presidentinvaali 2008

text: Vaalit voitti Mikheil Saakašvili saatuaan äänienemmistön ensimmäisellä kierroksella.


title: Epocheclipse – 30 Year Anthology

text: EpochEclipse 30 Year Anthology on Hawkwindin 30-vuotisjuhlan kunniaksi julkaistu kolmen CD:n kokoelma, joka sisältää kappaleita yhtyeen koko uralta.


title: Epocheclipse – 30 Year Anthology

text: CD 1


title: Epocheclipse – 30 Year Anthology

text: CD 2


title: Epocheclipse – 30 Year Anthology

text: CD 3


title: Bainbridge Colby

text: Bainbridge Colby (22. joulukuuta 1869 – 11. huhtikuuta 1950) oli yhdysvaltalainen lakimies ja poliitikko. Hän oli progressiivisen puolueen ehdokas Yhdysvaltain senaattiin New Yorkista, mutta hävisi republikaanien James Wadsworthille.


title: Bainbridge Colby

text: Presidentti Woodrow Wilson nimitti Colbyn ulkoministerikseen vuonna 1920 ja hän toimi seuraavan vuoden maaliskuuhun.


title: Epocheclipse

text: Epocheclipse on Hawkwindin kokoelma-albumi. Se on yhden cd:n versio samaan aikaan julkaistusta 3 cd:n "Epocheclipse"-kokoelmasta.


title: Joe Kennedy

text: Joseph Darley ”Joe” Kennedy (24. toukokuuta 1979 – 23. marraskuuta 2007) oli yhdysvaltalainen baseballsieppari.


title: Joe Kennedy

text: Kennedy syntyi La Mesassa, Kaliforniassa. Tampa Bay Devil Rays kiinnitti hänet vuonna 1998, ja hän pelasi ensimmäisen MLB-ottelunsa kyseisessä joukkueessa 6. toukokuuta 2001.


title: Joe Kennedy

text: Vuonna 2004 Kennedy siirtyi Colorado Rockiesiin. Hänen myöhempiä joukkueitaan olivat Oakland Athletics (2005–2007), Arizona Diamondbacks (2007) ja Toronto Blue Jays (2007). Viimeisen pelinsä hän pelasi Toronto Blue Jaysissa.


title: Joe Kennedy

text: Vasta 28-vuotiaan Kennedyn äkillisen kuoleman Floridassa aiheutti sairauskohtaus.


title: Masters of Rock

text: Masters of Rock on Hawkwindin kokoelma-albumi vuosilta 1970–1975. Lisäksi mukana on bonuksina kaksi liveraitaa vuodelta 2001. Albumi kuuluu EMI:n "Masters of Rock" -sarjaan.


title: Derek Riggs

text: Derek Riggs (s. 18. helmikuuta 1958) on brittiläinen kuvataiteilija. Hänet tunnetaan parhaiten heavy metal -yhtye Iron Maidenille tekemistään levynkansista ja yhtyeen Eddie-maskotin suunnittelusta.


title: Derek Riggs

text: Riggs teki 1980- ja 1990-luvun aikana useimpien Iron Maidenin albumien ja singlejulkaisujen kansikuvat. Hänen viimeiseksi Iron Maidenille tehdyksi työkseen jäi vuoden 2000 Brave New World, minkä jälkeen hän ilmoitti lopettavansa yhtyeen kanssa työskentelyn taiteellisten erimielisyyksien vuoksi. Iron Maidenin albumien lisäksi hän on kuvittanut mm. Gamma Rayn, Stratovariuksen ja Timo Kotipellon levyjä.


title: Sigrid Wolf

text: Sigrid Wolf (s. 14. helmikuuta 1964 Breitenwang) on itävaltalainen entinen alppihiihtäjä ja olympiavoittaja, hän kilpaili pääasiassa supersuurpujottelussa ja syöksylaskussa.


title: Sigrid Wolf

text: Wolfin suurimmaksi saavutukseksi jäi olympiakulta supersuurpujottelusta 1988, mikä on hänen ainoa arvokisavoittonsa. Wolf voitti myös MM-hopeaa supersuurpujottelussa 1989, hän saavutti urallaan yhdeksän maailmancupin osakilpailuvoittoa. Hän on ollut kaksi kertaa maailmancupin kokonaispisteissä yhdeksäs kausina 1986/87 ja 1989/90.


title: The Collection (Hawkwind)

text: Collection on Hawkwindin kokoelma, joka käsittää vuodet 1970-1974.


title: Talo meren rannalla

text: Talo meren rannalla on suomalaisen muusikon Kauko Röyhkän kuudes kokoelmalevy. Se julkaistiin vuonna 1996."Sinä olet tähti" -kappale on eri miksaus kuin myöhemmin ilmestyneellä, samannimisellä albumilla.


title: Pohjoinen taivas 1991–1993

text: Pohjoinen taivas 1991–1993 on suomalaisen muusikon Kauko Röyhkän seitsemäs kokoelmalevy. Se julkaistiin vuonna 1997. Levy sisältää Röyhkän kappaleita vuosilta 1991–1993.


title: Pohjoinen taivas 1991–1993

text:
Säv. ja san. Kauko Röyhkä, paitsi (1) säv. Timo Vikkula - Kauko Röyhkä, (17) säv. ja san. Maritta Kuula - Kauko Röyhkä.
Sovitukset (1–7) Gröhn - Hakanen - Röyhkä - Salminen - Vikkula, (8–18) Kling - Röyhkä - Vaahtera - Vikkula.


title: Mantšuriankottarainen

text: Mantšuriankottarainen ("Agropsar sturninus") on aasialainen varpuslintu.


title: Mantšuriankottarainen

text: Linnun pituus on noin 18 cm, siipien kärkiväli 30–33 cm ja paino noin 50 g. Pienempi kuin kottarainen. Höyhenpuku on alapuolelta ja päästä vaaleanharmaa, selkä, siivet ja pyrstö ovat tummat, lähes mustat. Siivellä on 2 valkoista siipijuovaa. Pään takaosassa ja niskassa on purppuranpunainen laikku. Naaras on väreiltään koirasta himmeämpi. Nuori lintu on naarastakin himmeämmän värinen ja siltä puuttuu punainen väri.


title: Mantšuriankottarainen

text: Vanhalla linnulla on täydellinen sulkasato pesinnän jälkeen. Myös nuori lintu sulkii yleensä täydellisesti kesän ja alkusyksyn aikana.


title: Mantšuriankottarainen

text: Muodostaa risteymiä ainakin kanelikorvakottaraisen ("S. philippensis") kanssa, mahdollisesti myös kiinankottaraisen ("S. sinensis") kanssa.


title: Mantšuriankottarainen

text: Pesimäalue on Keski- ja Itä-Aasiassa Etelä-Siperiasta Mongoliaan, Pohjois-Koreaan ja -Kiinaan. Laji on muuttolintu, joka talvehtii Etelä-Kiinasta Malakan niemimaalle ja Indonesiaan. Lajia tavataan satunnaisesti Euroopassa. Sitä ei ole tavattu Suomessa. Lajin elinalueen koko on 1–10 miljoonaa neliökilometriä ja sen kanta on elinvoimainen.


title: Mantšuriankottarainen

text: Pesimäalueet ovat laaksojen jokivarsien lehtipuumetsiköissä, peltojen ja metsiköiden kirjavoimalla maaseudulla ja kaupunkien laitamilla.


title: Mantšuriankottarainen

text: Pesä on puunkolossa, pöntössä tai rakennuksen kolossa.


title: Mantšuriankottarainen

text: Mantšuriankottarainen syö hedelmiä, marjoja, hyönteisiä ja mettä.


title: Mikkelin musiikkijuhlat

text: Mikkelin Musiikkijuhlat on Mikkelin musiikkijuhlien kannatusyhdistys ry:n (per. 1991) ylläpitämä klassisen musiikin festivaali. Juhlat järjestetään vuosittain kesä-heinäkuun vaihteessa, ja kävijämääräksi on vakiintunut noin 5 000 henkeä. Juhlien konsertteja on järjestetty vuodesta 1992 alkaen niin kongressi- ja konserttitalo Mikaelissa (600–700 paikkaa), Mikkelin tuomiokirkossa (1 100 paikka) kuin Mikkelin maaseurakunnan kirkossakin (1 500 paikkaa). Musiikkijuhlien syntyyn oli voimakkaasti vaikuttamassa kriitikko Seppo Heikinheimo, jolla oli huvila lähellä Hirvensalmella.


title: Mikkelin musiikkijuhlat

text: Vuodesta 1993 musiikkijuhlien taiteellisena johtajana on toiminut pietarilaisen Mariinski-teatterin pääjohtaja, kapellimestari Valeri Gergijev. Juhlien organisaatio perustuu lähes täysin vapaaehtoistyöhön. Mikkelin musiikkijuhlien konsertteja on radioitu, videotallennettu ja levytetty (Philips Classics).


title: Mikkelin musiikkijuhlat

text: Musiikkijuhlien esiintyjärungon muodostavat Mariinski-teatterin orkesteri ja kuoro. Ohjelmistossa on sinfoniakonsertteja ja oopperoiden konserttiesityksiä, lisänä kuullaan solistikonsertteja.


title: Mikkelin musiikkijuhlat

text: Musiikkijuhlilla on vuosien varrella kuultu lukuisia Mariinskin kasvattamia oopperamaailma tähtiä, kuten Olga Borodina, Olga Gortshakova, Olga Trifonova, Dmitri Hvorostovski ja Gegam Grigorian. Muina solisteina ovat esiintyneet muun muassa alttoviulisti Juri Bashmet, viulisti Vadim Repin ja pianisti Alexander Toradze. Suomalaisista taiteilijoista Mikkelissä ovat esiintyneet muun muassa Jaakko Ryhänen, Soile Isokoski, Esa-Pekka Salonen, Reka Szilvay ja Jukka-Pekka Saraste.


title: Mikkelin musiikkijuhlat

text: Mikkelin musiikkijuhlien yhteydessä on toiminut Mariinskin nuorten laulajien akatemian kansainvälinen mestarikurssi, johon vuosittain osallistui 30–40 nuorta laulajaa 10–15 maasta. Akatemian rehtorina on toiminut Larissa Gergijeva. Mestarikurssien järjestelyistä vastaa Mariinskin kesäakatemian kannatusyhdistys ry.


title: Mikkelin musiikkijuhlat

text: Mikkelin Musiikkijuhlien kannatusyhdistys r.:n . puheenjohtajana on Jukka Tikka ja hallintojohtajana Jari Hokkanen.


title: Rob Ray

text: Rob Ray (s. 8. kesäkuuta 1968 Stirling, Ontario) on entinen kanadalainen jääkiekkoilija. Ray kasvoi pienessä kaupungissa Stirlingissä, Ontariossa. Hänet palkittiin vuonna 1999 King Clancy Memorial Trophyllä, joka myönnetään hyvälle johtajalle, joka toimii sekä kaukalossa että sen ulkopuolella humanitaarisesti.


title: Rob Ray

text: NHL-seura Buffalo Sabres varasi Rayn viidennellä kierroksella vuonna . Hän pelasi kaksi kautta AHL:ssä Rochester Americansissa, saaden lähes 800 jäähyminuuttia 125 ottelussa. Hänet nostettiin Buffalo Sabresin NHL-joukkueeseen vakituisesti kaudella 1990–1991. Hän lopetti uransa Ottawa Senatorsissa vuonna 2006.


title: Sinä olet tähti

text: Sinä olet tähti on suomalaisen muusikon Kauko Röyhkän järjestyksessään 17. albumi. Se julkaistiin vuonna 1997.


title: Sinä olet tähti

text: Sävellykset ja sanoitukset Kauko Röyhkä paitsi 5 ja 12 - säv. Röyhkä / Vikkula sekä 7 - säv. Vikkula.


title: Sinä olet tähti

text: Sovitukset Kling - Röyhkä - Vaahtera - Vikkula.


title: Isoleijonankita

text: Isoleijonankita ("Antirrhinum majus") on monivuotinen, usein koristekasvina viljelty ruohokasvi. Aiemmin se luokiteltiin naamakukkaiskasveihin ("Scrophulariaceae"), mutta nykyisin ratamokasvien heimoon, kuten kuuluu koko runsaslajinen "Antirrhinum"-suku. Isoleijonankita on kotoisin Välimeren alueelta.


title: Isoleijonankita

text: Isoleijonankita kasvaa 30–70 senttimetriä korkeaksi. Sen varsi on pysty ja kalju tai nystykarvainen. Lehdet ovat ehyet, soikean-puikeat ja suippotyviset, lehtiasento on vastakkainen tai kierteinen.


title: Isoleijonankita

text: Isoleijonankidan kukinto on monikukkainen terttu ja yksittäiset kukat ovat suuret. Teriöt voivat olla väriltään purppuranpunaiset, vaaleanpunaiset, keltaiset, oranssit tai valkoiset.


title: Isoleijonankita

text: Hedelmänä on 10–14 millimetriä pitkä kota, joka on nystykarvainen ja kärjestä avautuva.


title: Isoleijonankita

text: Isoleijonankidasta on jalostettu suuri määrä koristekasveina kasvatettavia lajikkeita, jotka jaetaan lajikeryhmiin:


title: Super Robot Monkey Team Hyperforce Go!

text: Super Robot Monkey Team Hyperforce Go! ("tunnetaan myös nimellä SRMTHG") on yhdysvaltalainen Walt Disney Television tuottama animaatiosarja, jonka loi Ciro Nieli. Sarjasta tuotettiin yhteensä 52 jaksoa, eli neljä tuotantokautta, jotka esitettiin alun perin Yhdysvalloissa vuosien 2004–2006 välisenä aikana.


title: Super Robot Monkey Team Hyperforce Go!

text: Sarja sijoittuu tulevaisuuteen kuvitteelliseen Shuggazoom planeetalle, jossa seurataan viiden robottiapinan ja ihmispojan seikkailuja puolustaessaan planeettaa pahuudelta ja erityisesti Skeleton Kingiltä.


title: Super Robot Monkey Team Hyperforce Go!

text: Sarjan päähahmona on nuori poika nimeltä Chiro, joka löytää hylätyn jättirobotin tutkiessaan Shugazoom planeettaa. Poika päättää katsoa, jos saisi irti varaosia itselleen, mutta mentyään robotin sisälle Chiro vääntää vahingossa "on" kahvasta ja herättää viisi apinarobottia (Antauri, SPRX-77, Gibson, Otto ja Nova). Samalla hän fuusioituu kädellisten voiman kanssa, jonka myötä Chirolla on kyky muuntautua rohkeaksi taistelijaksi ja apinaviisikon, eli monkey teamin, johtajaksi. Pian he ryhtyvätkin tehtäväkseen pelastaa Shuggazoom City pahalta Skeletonilta.


title: Super Robot Monkey Team Hyperforce Go!

text: Chiro on 13-vuotias poika, joka tutkiessaan Shuggazoom planeetan laitamia sai supervoimia herättäessään robottiapinat horroksesta. Hänestä tuli myös ryhmän johtaja.


title: Super Robot Monkey Team Hyperforce Go!

text: Antauri on väriltää musta apina ja muuntautuu sarjan 3. ja 4. kaudella voimakkaaksi hopeiseksi apinaksi. Hän on hyvin rauhallinen ja välittää paljon ystävistään. Antauri opettaa Chiroa hallitsemaan uusia voimiaan ja antaa pojalle, sekä muille ryhmän jäsenille henkisiä neuvoja.


title: Super Robot Monkey Team Hyperforce Go!

text: SPRX-77 (tunnetaan myös nimellä Sparx) on väriltään punainen apina ja ryhmänsä paras lentäjä, sekä koomisin jäsen. Huolimatta suuresta egostaan Sparx on rohkea taistelija ja suojelee ystäviään pahuudelta. Hän on rakastunut Novaan, mutta ei koskaan myönnä sitä.


title: Super Robot Monkey Team Hyperforce Go!

text: Mr. Hal Gibson on väriltään sininen apina ja toimi ryhmässään tiedemiehenä. Hän usein antaa pitkäveteisiä selityksiä eri asioista, jonka vuoksi Gibson keskeytetään puheen aikana. Han inhoaa hyönteisiä etenkin hämähäkkejä.


title: Super Robot Monkey Team Hyperforce Go!

text: Otto on väriltään vihreä apina ja toimii ryhmänsä mekaanikkona. Vaikka hän onkin erittäin lahjakas mekaniikassa niin muissa asioissa Otto on tyhmä. Yksi hänen unelmistaan oli päästä sirkusesiintyjäksi.


title: Super Robot Monkey Team Hyperforce Go!

text: Nova on väriltään keltainen apina. Hän on ryhmänsä ainut naispuolinen jäsen ja kenties paras taistelija, jolla on lyhyt pinna. Nova on myös ihastunut Sparxiin, mutta hänkään ei myönnä sitä. Hän myös piti luojastaan Skeletonista, kun hän oli ihminen.


title: Super Robot Monkey Team Hyperforce Go!

text: Mandarin väriltään oranssi apina. Hän oli tiimin edellinen päällikkö mutta liian vallanhalun takia hänet lähetettiin vankilaan. Myöhemmin hän siirtyi Skeleton Kingin palvelijaksi.


title: Super Robot Monkey Team Hyperforce Go!

text: Jinmay on Chiron tyttöystävä. Hän esiintyi ensi kerran ensimmäisessä jaksossa jossa hänelle selvisi että hän oli oikeasti robotti. Jinmay oli löytynyt avaruudesta ja hänen historiansa on tuntematon. Kolmannen tuotantokauden alussa hän liittyi hyperforce tiimiin. Luonteeltaan tyttö on ystävällinen ja aina valmis auttamaan ystäviään.


title: Super Robot Monkey Team Hyperforce Go!

text: Superrobotti


title: Super Robot Monkey Team Hyperforce Go!

text: Skeleton King on sarjan keskeinen vihollinen. Hän oli ennen ihminen, alkemisti, joka loi robottiapinat. Muttä hän muuttui pahaksi ja yrittää nyt tuhota Shuggazoomia.


title: Jens Okking

text: Jens Dyhr Okking (18. joulukuuta 1939 Kööpenhamina – 21. tammikuuta 2018) oli tanskalainen näyttelijä ja euroskeptinen poliitikko. Hän esiintyi muun muassa elokuvassa "Strømer" (1976) ja televisiosarjassa "Valtakunta" (1994–1997). Hän istui Euroopan parlamentissa vuosina 1999–2003.


title: Jens Okking

text: Okking sai kolme Bodil-palkintoa vuosina 1975, 1977 ja 2002. Lisäksi hän oli ehdolla vuonna 1996.


title: Mannila

text: Mannila voi tarkoittaa seuraavia:


title: Mannila

text: Paikannimenä:


title: Mannila

text: Sukunimenä:


title: Las Piñas

text: Las Piñas on yksi Filippiinien pääkaupungin Metro Manilan muodostavista kaupungeista. Kaupungin pinta-ala on 32,69 km², väkiluku on 552 573 asukasta (2010) ja väestötiheys 16 898 as/km². Kaupunki on jaettu 20 alueeseen ("barangay"). Kaupunki on merkittävä koulutuskeskus.


title: Tommie Aaron

text: Tommie Lee Aaron (5. elokuuta 1939 – 16. elokuuta 1984) oli yhdysvaltalainen baseballpelaaja.


title: Tommie Aaron

text: Tommie Aaron oli Hank Aaronin veli, mutta oli myös itsenäisesti merkittävä ja pelasi ensimmäisen MLB-pelinsä Milwaukee Bravesissa 10. huhtikuuta 1962 sekä viimeisensä Atlanta Bravesissa 24. syyskuuta 1971.


title: Tommie Aaron

text: Aaron teki MLB-vuosinaan 13 kunniajuoksua, joista kahdeksan vuonna 1962; Hank teki kaikkiaan 755.


title: Tommie Aaron

text: Vielä peliuransa jälkeen Aaron toimi valmentajana. Hänellä havaittiin vuonna 1982 terveystarkastuksessa leukemia, johon hän menehtyi 45 vuoden ikäisenä Emoryn yliopistosairaalassa Atlantassa. Hänellä oli puoliso Carolyn ja kolme lasta.


title: Bisoprololi

text: Bisoprololi on selektiivisten beetasalpaajien ryhmään kuuluva lääkeaine, jota käytetään pääasiallisesti sydänsairauksien ja korkean verenpaineen hoitoon. Tarkemmin, bisoprololi on selektiivinen tyypin β1 adrenergisten reseptorien toiminnan estäjä. Lääke estää adrenaliinin ja noradrenaliinin vaikutuksia elimistössä, ja laskee siten verenpainetta sekä hidastaa sydämen lyöntitiheyttä vähentäen myös sen työtaakkaa. Lääke ehkäisee myös sydänlihaksen niukasta hapensaannista johtuvaa puristavaa rintakipua eli angina pectorista.


title: Malabon

text: Malabon on yksi Metro Manilan suurkaupunkialueen muodostavista kaupungeista. Kaupunki sijaitsee Manilasta pohjoiseen. Malabon on merkittävä kauppa- ja teollisuuskaupunki osana yhtä maailman suurimmista suurkaupunkialueista.


title: Malabon

text: Kaupungin pinta-ala on 19,76 km², väkiluku on 353 337 asukasta (2010) ja väestötiheys on 17 881 asukasta/km². Kaupunkistatuksen Malabon sai vuonna 2001. Kaupunki jakaantuu 21 alueeseen ("barangay").


title: Mannila (Oulu)

text: Mannila on kylä Joloksen kaupunginosassa entisen Ylikiimingin kunnan alueella Oulussa Pohjois-Pohjanmaalla. Kylä sijaitsee noin 16 kilometriä Ylikiimingin taajamasta pohjoiseen Kuusamontien tuntumassa lähellä Joloksen ja Arkalan kyliä.


title: Mannila (Oulu)

text: Kylä käsittää pääasiassa muutamia maatilakeskuksia ja se on syntynyt Mannisenjärven pohjoisrannalle. Kylästä on suora tieyhteys Hannukseen ja kylää sivuava Joloksentie johtaa Kuusamontielle ja Ylikiimingin kaupunginosan keskukseen. Ouluun on matkaa noin 35 kilometriä.


title: Sirkku

text: Sirkku on suomalainen naisen etunimi. Sirkka ~ sirkku -sanapari tarkoittaa myös alku- eli itulehteä. Luonnossa ne esiintyvät eri lajien nimissä, kuten heinäsirkka ja keltasirkku.


title: Sirkku

text: Vuoden 2009 loppuun mennessä sen on Väestörekisterikeskuksen mukaan saanut etunimekseen 4401 naista ja muutama mies. Suosituimmillaan nimi oli 1940–60-luvuilla. Sirkun suosio on ollut huomattavasti vähäisempi kuin sisarnimi Sirkan.


title: Sirkku

text: Sirkku-nimen alkuperä luultavasti löytyy kirjallisuudesta. Suomessa ilmestyi vuonna 1877 satukirjanen "Prinsessa Lumisirkku ja kääpiöt", josta sen arvellaan irtautuneen naisen nimeksi.


title: Óscar Carmelo Sánchez

text: Óscar Carmelo Sánchez (16. heinäkuuta 1971 – 23. marraskuuta 2007) oli bolivialainen jalkapalloilija (libero), joka pelasi Bolivian maajoukkueessa MM-kilpailuissa 1994 Yhdysvalloissa.


title: Óscar Carmelo Sánchez

text: Sánchez pelasi bolivialaisessa The Strongest -joukkueessa ja vuosina 1997–2000 argentiinalaisessa Gimnasia y Esgrima de Jujuyssa. Hän menehtyi syöpään 36-vuotiaana.


title: Edward Burtynsky

text: Edward Burtynsky O.C. (s. 1955 St. Catharines, Ontario, Kanada) on kanadalainen valokuvaaja. Hänen työnsä osoittavat, kuinka teollisuus muuttaa maisemia ja kuinka talouskasvu usein vahingoittaa luontoa. Burtynskyn töitä on muiden muassa Guggenheimin museon, New Yorkin Museum of Modern Artin, Los Angelesin piirikunnan taidemuseon, Kanadan kansallisgallerian, Ranskan kansalliskirjaston ja Lontoon Victoria and Albert Museumin kokoelmissa. Hän sai Order of Canada -kunniamerkin 6. huhtikuuta 2006.


title: Edward Burtynsky

text: Vuonna 2006 ilmestynyt Jennifer Baichwalin ohjaama elokuva "Manufactured Landscapes" on dokumentti Burtynskyn työskentelystä.


title: Edward Burtynsky

text: Burtynsky on opiskellut Ryersonin yliopistossa Torontossa ja Niagaran collegessa Wellandissä. Ryersonin yliopistosta hänellä on valokuvaustaiteen alempi korkeakoulututkinto ja Niagaran collegesta graafisten taiteiden kunniakirja.


title: Mandaluyong

text: Mandaluyong on kaupunki Filippiineillä. Se on osa Metro Manilaa, joka on yksi maailman suurimmista suurkaupunkialueista.


title: Mandaluyong

text: Kaupungin pinta-ala 21,26 km², väkiluku on 328 699 asukasta (2010) ja väestötiheys on 15 461 asukasta/km². Mandaluyong on yksi Metro Manilan tärkeimmistä kauppa- ja liikekeskuksista. Kaupunki jakaantuu 27 alueeseen ("barangay").


title: Wasted Years

text:
Wasted Years on heavy metal -yhtye Iron Maidenin single albumilta "Somewhere in Time". Se julkaistiin 3. syyskuuta 1986 ja se sijoittui listalle numero 18. Suomessa se nousi virallisen singlelistan sijalle 4.
"Wasted Years" on kokonaan Adrian Smithin tekemä kappale. Se on "Heaven Can Wait"-kappaleen lisäksi "Somewhere in Timen" tunnetuin ja soitetuin kappale Iron Maiden -konserteissa.


title: Marikina

text: Marikina on Metro Manilan metropolialueeseen kuuluva kaupunki Filippiineillä. Kaupungin pinta-ala on 21,5 km², väkiluku 424 150 asukasta (2010) ja väestötiheys 19 728 asukasta/km². Marikina on yksi Metro Manilan teollistuneimmista alueista, erityisesti kenkäteollisuutta on runsaasti, minkä vuoksi kaupunkia kutsutaan lempinimellä "Shoe Capital of the Philippines". Marikina on myös yksi Filippiinien rikkaimmista kaupungeista. Kaupunki jakaantuu 16 alueeseen ("barangay").


title: Oulun kaupunginvaltuusto

text: Oulun kaupunginvaltuusto on Oulun kaupungin kunnanvaltuusto ja ylin päättävä toimielin. Valtuustossa on 67 jäsentä, jotka on valittu 4 vuoden toimikaudeksi. Valtuusto päättää talouden perusteista kuten veroprosentista ja maksuista. Valtuusto myös valitsee luottamushenkilöt kuten kaupunginhallituksen ja korkeimmat viranhaltijat. Kaupunginvaltuuston kokoukset ovat julkisia.


title: Oulun kaupunginvaltuusto

text: Vuoden 1945 kunnallisvaaleissa kansandemokraattien jättämät kaksi vaalilistaa hylättiin. Toisesta puuttui riittävä määrä allekirjoituksia ja toinen jätettiin niukasti määräajan jälkeen. SKDL kehottikin kannattajiaan äänestämään sosialidemokraattisia ehdokkaita.


title: Oulun kaupunginvaltuusto

text:
Vuonna 1946 toimeenpantiin valtioneuvoston määräyksestä uudet kunnallisvaalit Oulun kaupungissa ja Oulujoen kunnassa. Ne katsottiin tarpeellisiksi, koska Oulunsuun alue liitettiin kaupunkiin ja uusilla vaaleilla haluttiin saada kumpaankin kuntaan oikeudenmukainen kuva muuttuneista poliittisista voimasuhteista.
Lähde:


title: Puuaines

text: Puuaines on kasveissa olevaa jällen sisäänpäin kasvattamaa solukkoa. Se koostuu suurimmaksi osaksi pitkistä elottomista soluista, jotka toimivat kasvin johtosolukkona ja tukirakenteena. Näiden soluseinämät ovat paksuuntuneet ja puutuneet. Johtosolukkojen lisäksi puuosassa voi olla rakennetta lujittavia tukisolukkoja.


title: Puuaines

text: Puu on rakentunut kemiallisista yhdisteistä, jotka sisältävät pääasiassa hiiltä (C) ja happea (O) sekä jonkin verran vetyä ja typpeä. Suurin osa puun kemiallisista yhdisteistä on erilaisia hiilihydraatteja, joita ovat mm. polysakkaridit. Puun varsinaisia rakennusaineita ovat selluloosa, hemiselluloosa ja ligniini.


title: Puuaines

text: Selluloosan osuus kuivapainosta suomalaisilla puulajeilla on noin 40 %. Suurin osa selluloosasta sijaitsee solun sekundääriseinässä. Selluloosamolekyyli muodostaa helposti vetysidoksia naapurimolekyylien kanssa, joiden avulla syntyy selluloosan kuiturakenne, joka antaa solulle mekaanisen tuen. Selluloosa molekyylikimppuja kutsutaan perusfibrilleiksi, joista soluseinän kerrokset rakentuvat.


title: Puuaines

text: Hemiselluloosan määrä solun kuivapainosta on noin 20–35 %. Hemiselluloosat muodostuvat polysakkarideista. Hemiselluloosan oletetaan sijaitsevan soluseinässä mikrofibrillien välissä. Se vahvistaa rakennetta liiman tavoin.


title: Puuaines

text: Ligniiniä on puussa 20–30 %. Ligniini sijaitsee solun sekundääriseinässä ja suhteellisesti sitä on eniten välilamelleissa. Ligniini tulee soluun solun kasvun loppuvaiheessa ja aiheuttaa lignifioitumisen eli puutumisen. Solu "kuolee" tämän aikana.


title: Puuaines

text: Pihkaa esiintyy sekä havu- että lehtipuilla. Lehtipuiden pihka on niin sanottua fysiologista pihkaa, joka sijaitsee ydinsäteiden tylppysoluissa. Sen tehtävänä on toimia vararavintona. Havupuilla pihkaa sijaitsee myös pihkatiehyissä ja pihkarakkuloissa, joissa sen tehtävä on suojata puuta biologisilta vaurioilta (patologista pihkaa).


title: Puuaines

text: Puu sisältää myös epäorgaanisia kivennäisaineita, jotka jäävät puun polton jälkeen tuhkana jäljelle (2–4 % kuivapainosta). Tuhka muodostuu pääosin kalsiumista. Muita alkuaineita ovat kalium, fosfori ja magnesium.


title: Puuaines

text: Puulla on hyvin monia käyttötarkoituksia. Puuta käytetään esimerkiksi paino- ja kirjoituspapereiden ja pakkausten valmistuksessa, rakennus- ja sisustusmateriaalina sekä energiantuotannossa. Lisäksi puuta hyödynnetään erilaisten arkipäiväisten tuotteiden kuten kosmetiikan, lääkkeiden ja elintarvikkeiden valmistuksessa. Puun uusia käyttötapoja ovat esimerkiksi puu- ja muovikomposiitit sekä erilaiset biokemikaalit ja biopolymeerit kemian-, elintarvike- ja lääketeollisuuden tarpeisiin. Puusta peräisin olevia ainesosia voidaan nykyteknologioilla käyttää esimerkiksi vaatteiden, muovien, asfaltin tai eläinten rehun valmistuksessa. Puun jalostuksen sivuvirroista valmistetaan nestemäisiä biopolttoaineita, joilla korvataan fossiilista öljyä liikenteessä ja lämmityksessä.


title: Puuaines

text: Puusta veistetään esimerkiksi puuveistoksia ja huonekaluja.


title: Ikujirō Nonaka

text: Ikujirō Nonaka (, "Nonaka Ikujirō", s. 10. toukokuuta 1935) on japanilainen kansainvälisen liiketoimintastrategian emeritusprofessori, joka on tullut kansainvälisesti tunnetuksi erityisesti organisaatioiden tietämyksenhallinnan tutkimuksesta. Häntä pidetään eräänä nykyaikaisen liiketaloustieteen merkittävimmistä ajattelijoista.Työskenneltyään vuodesta 1958 Fuji Electric -yhtiössä Nonaka jatkoi opintojaan Kalifornian yliopistossa, Berkeleyssä, Yhdysvalloissa 1960-luvun lopulla. Vuonna 1978 hän aloitti liiketaloustieteen professorina Nanzanin yliopistossa Japanissa, minkä jälkeen hän on toiminut professorina myös Japanin kansallisessa puolustuskorkeakoulussa, Hitotsubashin yliopistossa ja Kalifornian yliopistossa, Berkeleyssä. Hän on myös toiminut tutkimusjohtajana ja dekaanina Japanin kansallisessa tiede- ja teknologiainstituutissa. Ennen eläköitymistään hän toimi professorina Hitotsubashin yliopiston kansainvälisen strategian ohjelmassa.


title: Ikujirō Nonaka

text: Nonaka on urallaan tutkinut erityisesti tietämyspääomaan ja tietämyksen luomiseen ja kehittämiseen liittyviä haasteita organisaatioissa. Nonakan yhdessä Hirotaka Takeuchin kanssa kirjoittama kirja "The Knowledge-Creating Company: How Japanese Companies Create the Dynamics of Innovation" palkittiin parhaana liiketalouden ja johtamisen kirjana. Palkinnon myöntäjä oli American Publishers Professional and Scholarly Publishing Division.


title: Ikujirō Nonaka

text: Nonaka ja Takeuchi ovat kehittäneet myös SECI-mallin eli tiedon luomisen prosessimallin uuden tiedon luomiseen organisaatiossa.


title: Ikujirō Nonaka

text: Nonaka on tunnettu ajatuksistaan niin sanotun hiljaisen tiedon ja eksplisiittisen tiedon merkityksestä siinä, miten yksilöt luovat ja jakavat tietämystään organisaatioissa. Hänen tuotantonsa on saavuttanut vankan aseman johtamisen ja organisaatioiden teorioissa ja johtanut tietämysperustaisen organisaation () käsitteeseen.


title: Ikujirō Nonaka

text: Kirjojensa lisäksi Nonaka on julkaissut useita merkittäviä vertaisarvioituja artikkeleita alansa tieteellisissä lehdissä.


title: Muntinlupa

text: Muntinlupa on kaupunki Filippiineillä. Se sijaitsee Lagunanlahden rannalla ja on osa Metro Manilaa, yhtä maailman suurinta suurkaupunkialuetta.


title: Muntinlupa

text: Kaupungin pinta-ala on 46,70 km², väkiluku on 459 941 asukasta (2010) ja väestötiheys on 9 849 asukasta/km². Kaupungissa sijaitsee yhdet maan parhaat ostokeskukset. Kaupunki on myös tärkeä huvittelu- ja yöelämäkeskus. Kaupunki jakaantuu yhdeksään alueeseen eli "barangayyn".


title: Gerda Christian

text: Gerda Christian (o.s. "Daranowski"; 13. joulukuuta 1913 Berliini, Saksan keisarikunta – 14. huhtikuuta 1997 Düsseldorf, Saksa) oli yksi Adolf Hitlerin yksityissihteereistä.


title: Gerda Christian

text: Ennen työskentelyään Hitlerille Gerda Daranowski oli toiminut Elizabeth Ardenin sihteerinä.


title: Gerda Christian

text: Hitlerin kaksi aiempaa sihteeriä Johanna Wolf ja Christa Schröder olivat valittaneet työn paljoudesta. He pyysivät lisää työvoimaa, mutta Hitler epäröi koska ei halunnut välttämättä palkata uutta henkilöä sisäpiiriinsä. Lopulta hän myöntyi ja palkkasi Gerdan 1937. Hitler rupesi kutsumaan Gerdaa lempinimellä ”Dara”.


title: Gerda Christian

text: Gerda avioitui ilmavoimien upseerin Eckhard Christianin kanssa helmikuussa 1943 ja piti tauon töissään. Tällä aikaa Hitler korvasi hänet Traudl Jungella, mutta Gerdakin palasi uudelleen palvelukseen kesällä 1943.


title: Gerda Christian

text: Gerda Christian oli yksi viimeisistä Führerbunkerin asukkaista toisen maailmansodan viimeisinä päivinä. Hitlerin tehtyä itsemurhan Gerda yritti paeta Berliinistä muiden bunkkerissa majailleiden kanssa, mutta kellarissa piilotteleva ryhmä vangittiin 2. toukokuuta 1945.


title: Gerda Christian

text: Sodan jälkeen hän asui Düsseldorfissa, jossa hän työskenteli hotellissa. Hän oli entisen natsi-Saksan propagandaministeriön valtionsihteerin ja sodanjälkeisen uusnatsijohtaja Werner Naumannin ystävä. Gerda Christian kuoli syöpään 1997.


title: Jennifer Baichwal

text: Jennifer Baichwal on kanadalainen elokuvaohjaaja ja -tuottaja. Hän on ohjannut ja tuottanut elokuvat "" (1998), "" (2002) ja "Manufactured Landscapes" (2006). Hänen elokuvansa ovat dokumentteja taiteilijoiden työskentelystä: "Let It Come Down: The Life of Paul Bowles" kuvaa kirjailija-säveltäjä Paul Bowlesia, "The True Meaning of Pictures: Shelby Lee Adams' Appalachia" valokuvaaja Shelby Lee Adamsiä ja "Manufactured Landscapes" valokuvaaja Edward Burtynskyä.


title: Jennifer Baichwal

text: Baichwal on voittanut elokuvalla "Manufactured Landscapes" vuoden 2007 parhaan dokumentin Genie-palkinnon yhdessä muiden tuottajien, Nick de Pencierin, Gerry Flahiven, Daniel Ironin ja Peter Starrin, kanssa sekä RiverRunin elokuvajuhlien tuomariston vuoden 2007 parhaan dokumentin palkinnon. Lisäksi hän oli ehdolla Sundance-elokuvafestivaalin tuomariston vuoden 2007 pääpalkinnon saajaksi, mutta palkinnon voitti yhdysvaltalainen Christopher Zalla. "Let It Come Down: The Life of Paul Bowles" -elokuvastaan Baichwal on ollut ehdolla kahdesti: Newportin elokuvajuhlien tuomariston vuoden 1999 parhaan dokumentin palkinnon saajaksi ja vuoden 1999 parhaan erikoispitkän dokumentin Genie-palkinnon saajaksi yhdessä toisen tuottajan, Nick de Pencierin, kanssa.


title: Be Quick or Be Dead

text: Be Quick or Be Dead on heavy metal -yhtye Iron Maidenin kappale ja single vuoden 1992 albumilta "Fear of the Dark". Kappale on yhtyeelle tyypillinen vauhdikas avausraita, joka kritisoi nyky-yhteiskuntaa. Single nousi Britannian listasijalle 2.


title: Täplänapakotilo

text: Täplänapakotilo ("Discus rotundatus") on pienikokoinen "Discus"-sukuun kuuluva kotilolaji. Täplänapakotilon kuori on väriltään kellanharmaa ja muodoltaan litteä, kolikkoa muistuttava kiekko. Kuoren koko vaihtelee suuresti, mutta tyypillisesti se on halkaisijaltaan 5,5 mm.


title: Kiinankottarainen

text: Kiinankottarainen ("Sturnia sinensis") on eteläaasialainen varpuslintu.


title: Kiinankottarainen

text: Kiinankottarainen on ruskeanharmaa kottaraisen kokoinen lintu, jonka siipisulat ja pyrstö ovat mustat ja siiven yläpeitinhöyhenet valkoiset.


title: Kiinankottarainen

text: Kiinankottarainen elää Etelä- ja Kaakkois-Aasiassa 100 000–1 000 000 neliökilometriä laajalla alueella ja sen kanta on elinvoimainen. Se on tavattu Suomessa 3 kertaa vuoteen 2006 mennessä. Kaikkien havaintojen on tulkittu koskevan tarhakarkulaisia.


title: Lehmänkauppa

text: Lehmänkauppa (myös muodossa lehmäkauppa) on sanonta, jolla tarkoitetaan kaupankäyntiä vastapalveluksilla, yleensä jonkinlaista vaihtokauppaa. Sanaa käytetään erityisesti politiikan yhteydessä, kun esimerkiksi puolueiden on hankittava toisten tuki omille hankkeilleen saadakseen niiden taakse välttämättömän enemmistön. Tämä edellyttää yleensä muille mieluisien hankkeiden tukemista vastapalveluksena. Neuvottelutilanteessa lehmänkauppa voi tarkoittaa sitä, että kumpikin osapuoli perääntyy toiselle epämieluisista aiemmista vaatimuksistaan kompromissin saavuttamiseksi. Monesti sanalla on lievästi tuomitseva sävy, ja lehmänkaupoilla voidaan viitata myös periaatteistaan tinkimiseen. Sana viittaa vertauskuvallisesti kaupantekoon lehmillä.


title: Lehmänkauppa

text: Tavallisimpia tapoja lehmänkaupan tekemiseen on joidenkin päättäjien äänestyskäyttäytymisen "ostaminen" antamalla tiettyjä lupauksia, esimerkiksi virkapaikoista, ennen ratkaisevaa äänestystä. Menettelyä sanotaan käytettävän erityisen paljon poliittisessa kaupankäynnissä.


title: Lehmänkauppa

text: Ruotsissa sosiaalidemokraattien ja talonpoikaisliiton hallitusyhteistyön käynnistymistä keväällä 1933 kutsuttiin lehmänkaupaksi ().


title: Walter Salles

text: Walter Moreira Salles Júnior (s. 12. huhtikuuta 1956 Rio de Janeiro, Brasilia) on kansainvälisesti tunnettu brasilialainen elokuvaohjaaja ja -tuottaja.


title: Walter Salles

text: Salles on opiskellut audiovisuaalista viestintää Yhdysvalloissa Etelä-Kalifornian yliopiston USC School of Cinema-Televisionissa. Vuonna 2000 hän oli tuomariston jäsenenä Berliinin elokuvajuhlilla ja vuonna 2002 Cannesin elokuvajuhlilla.


title: Walter Salles

text: Sallesin vuonna 1998 valmistunut elokuva "Central Station" ("Central do Brasil") sai useita elokuvapalkintoja, kuten Kultaisen karhun sekä parhaan vieraskielisen elokuvan Golden Globen ja Bafta-palkinnon. Lisäksi se oli Oscar-ehdokkaana kahdessa sarjassa.


title: Walter Salles

text: Che Guevaran elämään pohjautuva "Moottoripyöräpäiväkirja" (2004) on Sallesin tunnetuimpia ohjauksia ja toinen Sallesin Baftalla palkituista elokuvista. "Linha de Passe" (2008)oli Kultainen palmu -ehdokkaana Cannesin elokuvajuhlilla.


title: Walter Salles

text: Jack Kerouacin romaaniin perustuva elokuva "Matkalla" sai ensi-iltansa vuonna 2012. Sen ensiesitys oli Cannesin 65. elokuvajuhlilla 23. toukokuuta 2012, ja siitä Salles oli toisen kerran Kultainen palmu -ehdokkaana.


title: Fernanda Montenegro

text: Fernanda Montenegro (s. 16. lokakuuta 1929) on brasilialainen näyttelijä. Hän on luonut menestyksekkään uran niin elokuvissa kuin televisiossa ja teatterissakin. Hän voitti esiintymisellään elokuvassa "Central do Brasil" (1998) Hopeisen karhun ja pääsi ehdolle Oscar-palkinnon saajaksi.


title: Kristiina Wheeler

text: Kristiina Wheeler (oikealta nimeltään Kristiina Laura Solja o.s. Wheeler, s. 8. heinäkuuta 1983 Hitchin, Britannia) on suomalainen laulaja ja lauluntekijä. Hänen äitinsä on suomalainen ja isä englantilainen. Perhe muutti Suomeen Kristiinan ollessa kuuden vuoden ikäinen. Wheeler avioitui Jussi-miehensä kanssa kesällä 2013.


title: Kristiina Wheeler

text: Wheeler tuli tunnetuksi laulajana elokuvassa "Tyttö sinä olet tähti" soineella singlellä ”You'll Be Gone” sekä keväällä 2008 julkaistulla singlellä ”Sunny Day”. Chisun tuottama esikoisalbumi ilmestyi marraskuussa 2008. Wheeler on sanoittanut kappaleita myös muille artisteille, kuten Anna Abreulle.


title: Kristiina Wheeler

text: Vuonna 2009 Wheeler oli mukana "Onnen laulut" -kokoelmalla, jossa hän versioi SIG -yhtyeen kappaleen ”Tiina menee naimisiin”. Samana vuonna hän oli mukana myös "Ipanapa talvilaulut" -kokoelmalla, jossa hän esitti ”Joulupukkiukki” -nimisen kappaleen. Wheeler julkaisi ensimmäisen suomenkielisen singlensä ”Kiitos kun muistit” lokakuussa 2010 ja se oli samalla "Napapiirin sankarit" -elokuvan tunnuskappale. Wheeler kuvasi itse kappaleen musiikkivideon Nokian N8 -matkapuhelimella. Wheeler julkaisi toisen albuminsa suomen kielellä helmikuussa 2012. "Sirpaleista koottu" -nimisen albumin ensimmäinen virallinen single ”Ihanaa” julkaistiin 16. toukokuuta 2011. Albumilta julkaistiin myöhemmin vielä kaksi muuta singleä.


title: Kristiina Wheeler

text: Wheeler julkaisi kolmannen studioalbuminsa "Kun katson kauempaa" 30. lokakuuta 2015.


title: Kristiina Wheeler

text: Hän on juontanut myös "Tilt.tv" -televisio-ohjelmaa, jossa esiteltiin viikoittain uusia konsolipelejä.


title: Kristiina Wheeler

text: Wheeler kilpaili Nelosella tammikuussa 2009 alkaneessa "Kuorosota" -ohjelman ensimmäisellä tuotantokaudella. Wheeler kuitenkin putosi kuoroineen kisasta heti ensimmäisessä pudotuksessa. Hän oli mukana myös SuomiTV:llä syksyllä 2010 esitetyssä Fort Boyard – Linnake -sarjan sinisessä joukkueessa, joka lopulta voitti koko kisan.


title: Kristiina Wheeler

text: Helmikuusta joulukuuhun 2013 Wheeler juonsi yhdessä laulaja Cristal Snow:n kanssa YleX-radiokanavalla "Sunnuntaisirkus" -nimistä ohjelmaa. Ohjelma kuultiin kanavalla sunnuntaisin kello 17–19.


title: Kristiina Wheeler

text: Wheeler antoi Suomen pisteet vuoden 2013 Eurovision laulukilpailussa 18. toukokuuta.


title: Jan Novák

text: Jan Novák (s. 9. helmikuuta 1979 Havlíčkův Brod, Tšekkoslovakia) on tšekkiläinen jääkiekkoilija, pelipaikaltaan puolustaja. Kaudella 2017–2018 Novák edustaa HC Slavia Prahaa.


title: Jan Novák

text: Novák siirtyi 18-vuotiaana Slavia Prahaan, jossa hän on pelannut suurimman osan urastaan. Novák on pelannut myös seitsemän ottelua Tšekin maajoukkueessa vuoden 2004 maailmanmestaruuskilpailuissa.


title: Jan Novák

text: Alkukaudesta 2007 Novák pelasi Ruotsissa Skellefteån riveissä 10 ottelua. Hän pelasi Suomen SM-liigassa Oulun Kärppien joukkueessa kaudella 2007–2008 19 ottelua tehoin 0+2 ja heikkojen esitysten seurauksena mies siirtyi Slavia Prahan joukkueeseen.


title: Navotas

text: Navotas on yksi Filippiinien pääkaupungin Metro Manilan muodostavista kaupungeista. Kaupungin pinta-ala on 10,77 km², väkiluku on 230 403 asukasta (2000) ja väestötiheys 21 393 as/km². Kaupunki on jaettu 14 alueeseen ("Barangay"). Kaupunkistatus on ollut 24. kesäkuuta 2007 lähtien. Kaupunkia kutsutaan lempinimellä "Filippiinien kalastuspääkaupunki" ja kalastus onkin hyvin merkittävä elinkeino kaupungille, arviolta noin 70 % kaupunkilaisista hankkii elantonsa joko suoraan tai epäsuorasti kalastuksesta.


title: Butadieeni

text: 1,3-butadieeni eli vinyylietyleeni, josta käytetään usein lyhyempää nimeä butadieeni, on tärkeä kemianteollisuuden tuote, jota käytetään muovien ja synteettisen kumin valmistuksessa. 1,3-butadieeni liukenee asetoniin, eetteriin, bentseeniin ja etanoliin, mutta erittäin niukasti veteen.


title: Butadieeni

text: Butadieeni-sanalla voidaan viitata myös 1,2-butadieeniin, joka kuitenkin on vaikeasti valmistettava butadieenin muoto eikä sillä ole teollista merkitystä.


title: Butadieeni

text: Butadieeniä on eristetty maaöljyn hiilivedyistä jo 1800-luvulla. Butadieenin teollinen valmistus alkoi hieman ennen toista maailmansotaa, kun useat sotaan myöhemmin osallistuneet valtiot huomasivat voivansa joutua sodan alkaessa eristetyksi kumintuottajamaista, jotka kuuluivat Brittiläiseen imperiumiin, ja etsivät materiaaleja vähentääkseen riippuvuuttaan kumista. Vuonna 1929 Eduard Tshunker ja Walter Bock valmistivat työssään IG Farben-yhtiössä styreenin ja butadieenin kopolymeerin, jota voitiin käyttää auton renkaissa. Tämä synteettinen kumi tunnetaan nimellä Buna. Tämän jälkeen käynnistyi etanolipohjaisen butadieenin tuotanto Neuvostoliitossa ja Yhdysvalloissa sekä kivihiilestä tuotetusta asetyleenistä tehdyn butadieenin valmistus Saksassa.


title: Butadieeni

text: Yhdysvalloissa, Japanissa ja Euroopassa butadieeni tuotetaan öljynjalostuksessa eteenin yhteydessä. Butadieeniä voidaan valmistaa myös poistamalla vetyä buteeneista ja butaaneista. Kiinassa ja Intiassa butadieeniä valmistetaan etanolista.


title: Butadieeni

text: Suurin osa tuotetusta butadieenista menee autojen renkaissa käytetyn synteettisen kumin valmistukseen. Akryylinitriilibutadieenistyreenin (ABS-muovi), styreenibutadieenikumin (SBR), polybutadieenikumin, nitriilikumin, adiponitriilin ja kloropreenin valmistuksessa käytetään myös butadieenia. Styreenibutadieenilateksia käytetään paperiteollisuudessa.


title: Butadieeni

text: Butadieeni on erittäin herkästi syttyvää ja muodostaa hapen vaikutuksesta herkästi räjähtäviä peroksideja. Butadieeni on myös myrkyllistä ja se tuhoaa keskushermostoa. 1,3-butadieeni on luokiteltu syöpää aiheuttavaksi aineeksi ja se saattaa aiheuttaa periytyviä mutaatioita ihmisen sukusoluissa.


title: Parañaque

text: Parañaque on yksi Filippiinien pääkaupungin Metro Manilan muodostavista kaupungeista. Kaupungin asukasluku on 665 822 asukasta (2015). Kaupunki on jaettu 16 alueeseen ("barangay").


title: Karel Voous

text: Karel Hendrik Voous (23. kesäkuuta 1920 Amsterdam – 31. tammikuuta 2002 Amsterdam) oli hollantilainen lintutieteilijä ja kirjailija. Koulutukseltaan hän oli filosofian tohtori.


title: Karel Voous

text: Voous aloitti biologian opinnot Amsterdamin yliopistossa 1939. Hyvänä lintujentuntijana hän pian pääsi Eläintieteellisen museon lintuosastolle vapaaehtoistyöntekijänä. Hän aloitti luetteloimalla lintukokoelmia, päivittäen näytteiden tieteellisiä nimiä ja määrittäen uudelleen monia epävarmoja lajeja. Vuodesta 1943 hän julkaisi tasaiseen tahtiin faunistisia ja eläinmaantieteellisiä kirjoituksia, jopa sota-aikana, jolloin pula paperista vaikeutti julkaisemista. Heti sodan päätyttyä hän sai vakituisen viran museon konservaattorina, ollen museon historian ensimmäinen tieteilijä, joka omistautui ainoastaan lintujen tutkimiselle. Perustamansa laajan kirjeenvaihtoverkoston avulla hän hankki suuret määrät kuolleita lintuja. Verkoston aktiivisia jäseniä olivat majakanvartijat, jotka muuttoöiden jälkeen keräsivät majakan valoihin törmänneet linnut. Niin pian kuin sodan jälkeen oli mahdollista, Voous kehitti kansainvälisiä suhteita vaihtaakseen majakoiden uhreja ja väärin määritettyjä indonesialaisia lajeja toisten museoiden näytteisiin, perehtyen erityisen laajalti Palearktisen alueen lintuihin. Yhdessä lainassa olevien näytteiden kanssa nämä loivat pohjan hänen lintujen levinneisyyden eläinmaantieteellisille korjauksilleen, koskien muun muassa tikkoja ("Dendrocopos"), myrskylintuja ("Fulmarus"), punatulkkua, tornipöllöä, närheä, pähkinänakkelia, laulurastasta ja isoja lokkeja. Hän väitteli tohtoriksi 1947, väitöskirjan nimi oli "On the history of the distribution of the genus Dendrocopos".


title: Karel Voous

text: Voousin ajan laajimmat museohankinnat olivat hänen oma kokoelmansa, Hollannin Antilleilta 1951–52 hankitut 1 150 nahkaa; Siirtomaamuseon ("Colonial Museum") nahkakokoelma vuodelta 1945, joka sisälsi muun muassa Van Musschenbroekin, De Bussyn ja J. E. Teysmannin Indonesiasta keräämiä nahkoja; hollantilaisten valaanpyytäjien Etelämantereelta keräämät merilinnut, joita hankkivat H. F. Van der Lee, W. H. Bierman, J. P. Strijbos ja W. van Utrecht; H. Grünin lahjoittamat noin 100 lintua Espanjasta; F. Haverschmidtin ja C. Neijssel kokoelmat Hollanista; pieni mutta tärkeä kokoelma Madagaskarilta, jonka oli kerännyt Voousin entinen oppilas R. Payne-Smit (muun muassa pikku-uikkuja ja harvinainen madagaskarinsotka "Aythya innotata"); J. P. Rosierin noin 350 linnun kokoelma Jaavalta; C. Lumholtzin 192 lintua Kalimantanilta, ja G. A. L. de Haanin 221 linnun kokoelma Indonesian Munasta, Butonista Pohjois-Molukeilta.


title: Karel Voous

text: Voous oli "International Ornithological Committe"en pääsihteeri 1966-1970 ja kunniapuheenjohtaja 1990-1994.


title: Magdalena Neuner

text: Magdalena Neuner (s. 9. helmikuuta 1987 Garmisch-Partenkirchen) on saksalainen kilpauransa lopettanut ampumahiihtäjä, kaksinkertainen olympiavoittaja, 12-kertainen aikuisten maailmanmestari ja kolminkertainen maailmancupin voittaja.


title: Magdalena Neuner

text: Neuner teki läpimurtonsa maailman huipulle kaudella 2006–2007, jolloin hän voitti seitsemän maailmancupin osakilpailua. Anterselvan MM-kilpailuissa 2007 hän voitti kolme maailmanmestaruutta: sprintistä, takaa-ajosta ja viestistä. Sprinttikilpailun hän voitti 2,3 sekunnin erolla Anna Carin Olofssoniin – molemmat kiersivät yhden sakkokierroksen kummallakin ampumapaikalla. Takaa-ajossa Neuner ampui neljä ohilaukausta, mutta voitti silti kultaa ennen Linda Grubbenia. Viestissä hän hiihti kolmannen osuuden Saksan joukkueessa, joka kukisti toiseksi tulleen Ranskan yli minuutilla. Yhteislähtökilpailussa Neuner oli neljästoista.


title: Magdalena Neuner

text: Östersundin MM-kilpailuissa 2008 Neuner voitti yhteislähtökilpailun mestaruuden neljästä sakkokierroksesta huolimatta; ero hopeamitalisti Tora Bergeriin oli kolme sekuntia. Sekaviestissä Neuner hiihti toisen osuuden Saksan kultajoukkueessa, naisten viestissä puolestaan kolmannen osuuden Saksan voittaessa niin ikään mestaruuden. Lisäksi hän oli kuudes takaa-ajokilpailussa. Pyeongchangin MM-kilpailuissa 2009 hän hiihti toisen osuuden Saksan viestijoukkueessa, joka saavutti hopeaa. Lisäksi hän oli yhteislähdössä seitsemäs, sprintissä kahdeksas ja takaa-ajossa yhdestoista. Vancouverin talviolympialaisissa 2010 Neuner voitti kultaa takaa-ajossa sekä yhteislähdössä ja oli hopealla sprintissä. Normaalimatkalla hän oli kymmenes. Saman vuoden sekaviestin MM-kilpailuissa Hanty-Mansijskissa hän hiihti toisen osuuden Saksan kultajoukkueessa. Hanty-Mansijskin MM-kilpailuissa 2011 hän voitti kultaa sprintissä, yhteislähdössä ja viestissä, sai hopeaa takaa-ajossa ja sekaviestissä sekä oli viides normaalimatkalla. Ruhpoldingin MM-kisoissa 2012 hän voitti sprintin ja viestin maailmanmestaruuden, sai takaa-ajossa hopeaa ja oli yhteislähdössä kymmenes.


title: Magdalena Neuner

text: Neuner saavutti yhteensä seitsemän nuorten maailmanmestaruutta vuosina 2004–2008: kolme sprintistä sekä kaksi takaa-ajosta ja viestistä; lisäksi hän sai neljä hopeamitalia. Maailmancupissa hän voitti 34 osakilpailua, oli 11 kertaa toinen ja 18 kertaa kolmas. Hän voitti maailmancupin kokonaiskilpailun kausilla 2007–2008, 2009–2010 ja 2011–2012. Lisäksi hän oli neljäs kausilla 2006–2007 ja 2008–2009 sekä viides kaudella 2010–2011. Hän lopetti uransa maaliskuussa 2012.


title: Magdalena Neuner

text: Neuner on valittu vuosina 2007 ja 2011 kotimaassaan vuoden urheilijaksi. Neuner on valittu myös neljä kertaa vuoden talviurheilijaksi Saksassa: 2007, 2008, 2010 ja 2011.


title: Magdalena Neuner

text: Uransa jälkeen hän avioitui vuoden 2014 maaliskuussa kouluaikaisen ystävänsä Josef Holzerin kanssa ja heille syntyi saman vuoden toukokuussa Verena Anna -niminen tytär ja vuoden 2017 alussa Josef Junior -niminen poika.


title: Magdalena Neuner

text: Neunerin ehdoton vahvuus oli hänen hurja hiihtovauhtinsa, johon harva pystyi vastaamaan. Erityisesti kaudella 2007–2008 hän oli varsin suvereeni ja voittikin pitkälti nopeutensa ansiosta maailmancupin kokonaiskilpailun.


title: Magdalena Neuner

text: Neunerin heikkoutena on ollut koko hänen maailmancup-uransa ajan huono osumatarkkuus pystypaikalla. Esimerkiksi kaudella 2009–2010 hän ampui pystypaikalta kaikki taulut alas vain kolme kertaa. Tosin nämä onnistumiset tapahtuivat tärkeissä paikoissa kuten Vancouverin talviolympialaisten 2010 yhteislähdön viimeisessä ammunnassa ja Hanty-Mansijskin 2010 sekaviestin ammunnassa, joista molemmista hän voitti kultaa. Epäonnistumisista räikeimpänä esimerkkinä voidaan mainita kauden 2008–2009 Antholz-Anterselvan yhteislähtökisa, jota hän johti ylivoimaisesti viimeiselle pystyammuntapaikalle tullessaan, mutta hän ampui kaikki viisi laukaustaan ohi ja sijoittui lopulta kuudenneksi.


title: Pasay

text: Pasay on yksi Filippiinien pääkaupungin Metro Manilan muodostavista kaupungeista. Kaupungin pinta-ala on 19 km² , väkiluku on 403 064 asukasta (2007) ja väestötiheys 21 214 as/km². Kaupunki on jaettu peräti 201 alueeseen ("Barangay"). Pasay on ollut kaupunki vuodesta 1947 lähtien.


title: Pasig

text: Pasig on yksi Filippiinien pääkaupungin Metro Manilan muodostavista kaupungeista. Kaupungin pinta-ala on 31 km², väkiluku on 617 301 asukasta (2007) ja väestötiheys 19 913 as/km². Kaupunki on jaettu peräti 30 alueeseen ("Barangay"). Kaupunkistatus Pasigilla on ollut vuodesta 1995 lähtien.


title: Nilkkaluu

text: Nilkkaluut (), joita kutsutaan suurilla eläimillä myös takapolviluiksi, muodostavat nilkan luuston ja niitä on eläinlajista riippuen 5–7. Nilkkaluut ovat muodoltaan hyvin erilaisia. Proksimaalisen rivin nilkkaluista muodostavat mediaalinen telaluu ja lateraalinen kantaluu, jotka niveltyvät sekä säären luustoon että muihin nilkkaluihin. Keskimmäisen nilkkaluurivin muodostaa os tarsi centrale, joka märehtijöillä on fuusioitunut distaalisen rivin os tarsale quartumin kanssa muodostaen os centroquartale luun. Muita distaalisen rivin nilkkaluita ovat os tarsale primum, secundum ja tertium. Distaalinen rivi niveltyy varvasluihin. Hevosella nilkkaluita on 6, koska os tarsale primum ja os tarsale secundum ovat fuusioituneet. Märehtijöillä puolestaan os tarsale secundum ja os tarsale tertium muodostavat yhden luun. Sialla ja lihansyöjillä löytyvät kaikki seitsemän nilkkaluuta.


title: Nilkkaluu

text: Ihmisen seitsemän nilkkaluuta ovat telaluun ("talus") ja kantaluun ("calcaneus") lisäksi veneluu ("os naviculare"), kuutioluu ("os cuboideum"), sekä kolme vaajaluuta ("ossa cuneiformia"). Vaajaluut ovat muodoltaan kiilamaisia.


title: Puiden alle

text: Puiden alle on Kauko Röyhkän järjestyksessään 18. albumi. Se julkaistiin vuonna 1998.


title: Puiden alle

text:
Sävellykset ja sanoitukset Kauko Röyhkä.
Sovitukset Kling - Röyhkä - Vaahtera - Vikkula.


title: San Juan (Metro Manila)

text: San Juan on yksi Filippiinien pääkaupunkialueen Metro Manilan muodostavista kaupungeista. Kaupungin pinta-ala on 7,77 km² , väkiluku on 125 558 asukasta (2007) ja väestötiheys 16 159 as/km². Kaupunki on jaettu 21 alueeseen ("Barangay"). Kaupungin asema San Juanilla on ollut 16. kesäkuuta 2007 lähtien.


title: Jalkapöydänluu

text: Jalkapöydänluita (), joita kutsutaan suurilla eläimillä myös takasääriluiksi, on eläinlajista riippuen 2–5. Jalkapöydän viisi luuta numeroidaan kasvavasti mediaalisimmasta alkaen. Vain lihansyöjillä ja ihmisellä on kaikki viisi jalkapöydän luuta, mutta lihansyöjilläkin mediaalisin I (ensimmäinen) jalkapöydänluu on surkastunut. Sialla on neljä jalkapöydän luuta I jalkapöydänluun puuttuessa. Hevosella I ja V jalkapöydänluu puuttuvat ja lisäksi II ja IV jalkapöydänluu ovat surkastuneina puikkoluiksi. Märehtijöillä I ja V jalkapöydänluu puuttuvat, II jalkapöydänluu on surkastunut ja III ja IV jalkapöydänluu ovat yhdistyneet.


title: Jalkapöydänluu

text: Jalkapöydänluut niveltyvät proksimaalisesti nilkan luihin ja distaalisesti varvasluihin.


title: Rock’n’roll-klisee

text: Rock’n’roll-klisee on Kauko Röyhkän järjestyksessään 19. albumi. Se julkaistiin vuonna 1999.


title: Rock’n’roll-klisee

text: Kaikki kappaleet säveltänyt ja sanoittanut Kauko Röyhkä. Sovitukset Vikkula, Mattila, Kling ja Huldén, ellei toisin mainittu.


title: Taguig

text: Taguig on yksi Filippiinien pääkaupunkialueen Metro Manilan muodostavista kaupungeista. Kaupungin pinta-ala on 45,21 km², väkiluku on 644 473 asukasta (2010) ja väestötiheys 14 258 as/km². Kaupunki on jaettu 28 alueeseen ("Barangay"). Kaupunki on merkittävä koulutuskeskus.


title: Valenzuela

text: Valenzueala on yksi Filippiinien pääkaupunkialueen Metro Manilan muodostavista kaupungeista. Kaupungin pinta-ala on 47,0 km², väkiluku on 575 356 asukasta (2010) ja väestötiheys 12 236 as/km². Kaupunki on jaettu 32 alueeseen ("Barangay"). Kaupunki on merkittävä koulutus-, liike- ja pankkikeskus.


title: Formula 1 ja suomalaiset

text: Tämä artikkeli kertoo Formula 1 -sarjasta suomalaisten näkökulmasta. Näkyvimmässä roolissa suomalaiset ovat olleet Formula 1:ssä kuljettajina. Ensimmäinen suomalainen F1-kuljettaja oli Leo Kinnunen, joka osallistui yhden kilpailun lähtöön vuonna 1974. Ensimmäisenä suomalaisena vakituisesti ajoi Keke Rosberg, joka myös on ensimmäinen suomalainen maailmanmestari. Hänen lisäkseen F1-sarjan maailmanmestaruuden on voittanut suomalaisista kahdesti Mika Häkkinen ja kerran Kimi Räikkönen. Muut sarjassa ajaneet suomalaiset ovat Mikko Kozarowitzky, Jyrki Järvilehto, Mika Salo, Heikki Kovalainen ja Valtteri Bottas. Kozarowitzky tosin ei selviytynyt karsinnoista kertaakaan lähtöön. Suomalaisia F1-kuljettajia on ollut sarjan historiassa kaikkiaan yhdeksän, kun Saksan kilpailulisenssillä ajava Nico Rosberg lasketaan mukaan. Hänet on laskettu kansalaisuutensa vuoksi tämän artikkelin tilastoihin.


title: Formula 1 ja suomalaiset

text: Suomalainen Ossi Oikarinen on toiminut insinöörinä ja Aki Hintsa lääkärinä F1-sarjan eri talleissa. Kaudella 1974 sarjassa oli suomalainen talli AAW Racing Team, ja suomalaiset yritykset ovat toimineet F1-tallien sponsoreina silloin, kun niillä on ollut suomalainen kuljettaja.


title: Formula 1 ja suomalaiset

text: Formula 1 on viime aikoina ollut Suomessa hyvin suosittua, ja tv-lähetykset ovat saaneet runsaasti katsojia suhteessa väkilukuun. Lajista on uutisoitu Suomessa jo 1950-luvulla, mutta suosio ja näkyvyys tiedotusvälineissä kasvoi Keke Rosbergin menestyksen myötä. 1960-luvun puolivälistä lähtien kilpailuja on näytetty Suomessa televisiosta aluksi erittäin satunnaisesti ja laajemmin 1980-luvun alusta lähtien. Keke Rosberg ja Mika Häkkinen on myös valittu vuoden urheilijoiksi.


title: Formula 1 ja suomalaiset

text: Ensimmäinen suomalainen Formula 1 -kuljettaja oli Leo Kinnunen vuonna 1974, ja ensimmäinen suomalainen maailmanmestari oli Keke Rosberg vuonna 1982. Kimi Räikkönen voitti mestaruuden kaudella 2007, mutta suomalaisista F1-kuljettajista menestynein on kaksinkertainen maailmanmestari Mika Häkkinen. Yhteensä suomalaisia F1-kuljettajia on ollut yhdeksän. Keke Rosbergin poika Nico Rosberg lasketaan tässä mukaan, sillä hän on sekä Saksan että Suomen kansalainen, vaikka kilpaileekin Saksan lipun alla.


title: Formula 1 ja suomalaiset

text: Suomalaiset ovat voittaneet neljä maailmanmestaruutta, olleet toisia kolmasti ja kolmansia kahdesti. Erikoista on, että kaikki suomalaisten voittamat mestaruudet ovat ratkenneet vasta kauden päättäneessä kilpailussa. McLaren-tallissa on kilpaillut eniten suomalaisia kuljettajia. Neljäs suomalaiskuljettaja McLarenilla on kaudeksi 2008 talliin siirtynyt Heikki Kovalainen. Sauber-tallissa on kilpaillut kolme suomalaista.


title: Formula 1 ja suomalaiset

text: Suomalaisia lupaavia autourheilijoita, joista voi tulla F1-kuljettajia, ovat muun muassa GP2-kuljettaja Markus Niemelä ja Britannian Formula 3 -sarjassa ajava Atte Mustonen. GP2 on osoittautunut hyväksi askeleeksi kohti F1-sarjaa, sillä muun muassa Kovalainen ja Nico Rosberg ovat ennen F1-uraansa ajaneet kyseisessä sarjassa kilpaa.


title: Formula 1 ja suomalaiset

text: Sen sijaan alemmissa luokissa vahvoja näyttöjä antaneet ja tulevaisuuden F1-kuljettajina pidetyt Jari Nurminen ja Sami Pensala eivät koskaan päässeet edes testikuljettajiksi.


title: Formula 1 ja suomalaiset

text: Leo Kinnunen oli ensimmäinen F1:n MM-sarjaan osallistunut suomalainen kuljettaja. Hän ajoi suomalaisen yksityistallin AAW Racing Teamin Surtees TS16 -autolla. Kinnunen osallistui kuuteen GP:hen ja pääsi kerran lähtöruutuun asti. Tämä ainoa kilpailu, johon hän selviytyi esikarsinnoista ja aika-ajoista, oli Ruotsin Grand Prix 1974.


title: Formula 1 ja suomalaiset

text: Muutama vuosi Kinnusen jälkeen Mikko Kozarowitzky osallistui RAM-tallissa kahteen Grand Prix -viikonloppuun, joista toisessa hän onnistui pääsemään esikarsinnoista aika-ajoihin. Aika-ajoissa hän kuitenkin karsiutui, joten hän ei osallistunut kertaakaan itse kilpailun lähtöön. Kozarowitzkyn F1-saavutuksiksi jäi siis kaksi GP:tä, mutta ei yhtään lähtöä.


title: Formula 1 ja suomalaiset

text: Kolmas suomalainen F1-kuljettaja oli Keke Rosberg. Kaudella 1978 hän selviytyi aika-ajoista kilpailuun Theodore-tallin autolla, joten hänestä tuli toinen lähtöruutuun asti päässyt suomalaiskuljettaja. Saman kauden puolivälissä hänestä tuli ensimmäinen maaliin asti ajanut suomalainen, kun hän sijoittui Ruotsin Grand Prix'ssa kymmenenneksi. Samana vuonna Rosberg voitti MM-sarjan ulkopuolisen kilpailun, joka ajettiin Silverstonen radalla. Kaudella 1979 hän ajoi Walter Wolf Racingillä ja sijoittui parhaimmillaan yhdeksänneksi.


title: Formula 1 ja suomalaiset

text:
Kauden 1980 ensimmäisessä kilpailussa Rosberg ajoi Fittipaldi-tallin autolla kolmanneksi. Hän on siis ensimmäinen MM-sarjan kilpailussa pistesijalle ja myös palkintosijalle ajanut suomalainen. Seuraavalla kaudella 1981 Rosberg ajoi vain kolmesti maaliin, ja Suomen media alkoi pitää häntä ainaisena keskeyttäjänä. Rosbergin mukaan käsitys syntyi siitä, että laji ei ollut Suomessa kovin tunnettu eikä tekniikan tärkeyttä ymmärretty.
Kaudella 1982 Rosberg ajoi vapaastihengittävällä moottorilla toiminutta Williamsin autoa, mutta hän kilpaili silti maailmanmestaruudesta vahvoja turboahtimia käyttäneitä talleja vastaan. Itävallan GP:ssa voitto oli lähellä, mutta Rosberg hävisi lopulta viidellä sekunnin sadasosalla Elio de Angelisille, joka voitti uransa ensimmäisen kilpailun. Seuraavan kilpailun, Sveitsin GP:n, Rosberg voitti. Kauden päättäneessä Las Vegasin Grand Prix'ssa McLarenin John Watson olisi voinut ohittaa Rosbergin pisteissä, jos hän olisi voittanut, mutta Watson sijoittui toiseksi Michele Alboreton jälkeen. Rosbergin taas piti sijoittua vähintään viidenneksi, jotta hän voittaisi mestaruuden. Rosberg ajoikin viidentenä maaliin ja pääsi juhlimaan F1:n maailmanmestaruutta ensimmäisenä suomalaisena ja myös ensimmäisenä pohjoismaalaisena. Rosberg kertoi, ettei hän kokenut voittaneensa mestaruutta Suomelle, vaan itselleen, koska hän ei saanut kovinkaan suurta tukea Suomen medialta.


title: Formula 1 ja suomalaiset

text: Kaudella 1983 Rosbergin Williamsissa oli yhä vapaastihengittävä moottori, joten taistelu turbomoottoreita vastaan koveni. Hän kuitenkin onnistui voittamaan Monacon GP:n, koska Monacon katuradalla moottorien tehot eivät ratkaise voittoa. Lisäksi hänellä oli oikea rengastaktiikka: hän oli ainoa kärkikuljettaja, joka lähti kilpailuun kuivankelin renkailla. Kaudet 1984 ja 1985 Rosberg ajoi vielä Williamsilla ja voitti kolme kertaa. Kauden 1986 hän ajoi McLarenin tallissa, minkä jälkeen hän lopetti uransa.


title: Formula 1 ja suomalaiset

text: Vaikka Keke Rosberg voittikin ensimmäisenä suomalaisena maailmanmestaruuden, hän ei ollut ensimmäinen maailmanmestaruuspokaalin vastaanottanut suomalainen. Kaudella 1970 mestaruuden voitti Jochen Rindt, mutta hän kuoli kesken kauden, joten hänen suomalainen vaimonsa Nina Rindt otti palkinnon vastaan. Nina Rindt on Curt Lincolnin tytär.


title: Formula 1 ja suomalaiset

text: Kun Rosberg lopetti urheilu-uransa, hän ryhtyi värväämään suomalaisia kuljettajia F1-sarjaan. Hänen suojattinsa Jyrki "JJ Lehto" Järvilehto sai paikan Ferrarin testikuljettajana kaudella 1989 ja osallistui kauden lopulla ensimmäiseen kilpailuunsa Onyx-tallin autolla. Järvilehto putosi usein jo aika-ajoissa tai esikarsinnoissa, kun hänen nopeutensa ei riittänyt kilpailuun. Ensimmäinen kilpailu, johon hän selviytyi mukaan, oli Espanjan GP kaudella 1989. Kaudella 1991 suomalaisia oli ensimmäistä kertaa mukana kaksi: kolmatta kauttaan ajava Järvilehto ja tulokas Mika Häkkinen, jonka managerina toimi myös Keke Rosberg. Häkkinen aloitti uransa Lotus-tallissa, mutta sitä ennen hän oli testannut Benettonin autoa. Kauden 1991 kolmannessa kilpailussa, San Marinon GP:ssa, molemmat suomalaiset ajoivat pistesijoille. Järvilehto sijoittui kolmanneksi, joten hänestä tuli toinen suomalainen palkintosijalle ajanut kuljettaja.


title: Formula 1 ja suomalaiset

text: Häkkinen siirtyi Lotukselta McLarenin testikuljettajaksi kaudeksi 1993. Hän pääsi osallistumaan kauden kolmeen viimeiseen kilpailuun Ayrton Sennan tallikaverina, kun Michael Andretti joutui väistymään heikkojen suoritusten vuoksi. Häkkinen herätti huomiota voittamalla heti ensimmäisissä aika-ajoissaan Portugalissa Sennan, jota pidettiin silloin parhaana aika-ajajana. Itse kilpailun Häkkinen keskeytti, mutta jo seuraavassa kilpailussa Japanin GP:ssa hän ajoi ensimmäistä kertaa palkintosijalle.


title: Formula 1 ja suomalaiset

text: Kaudella 1994 Järvilehto ajoi sekä Sauberilla että Benettonilla. Benettonilla hän oli tulevan maailmanmestarin Michael Schumacherin tallikaverina. Loukkaannuttuaan Silverstonen testeissä ennen kauden 1994 alkua hän joutui sivuun kahdesta ensimmäisestä kilpailusta ja menetti pian paikkansa tallissa Jos Verstappenille, vaikka saavuttikin Kanadan GP:ssa pisteen. Schumacherin saatua kahden kilpailun mittaisen kilpailukiellon Järvilehto nostettiin kilpakuljettajaksi siksi ajaksi. Pisteitä hän ei kuitenkaan enää saavuttanut. Lopulta Järvilehto joutui lopettamaan F1-uransa kauden 1994 päätteeksi ja siirtyi ajamaan muihin sarjoihin.


title: Formula 1 ja suomalaiset

text: Kauden 1994 toiseksi viimeiseen kilpailuun Japanissa osallistui myös uusi kuljettaja Mika Salo. Koska samassa kilpailussa olivat myös Häkkinen ja Järvilehto, suomalaisia oli yhteensä kolme. Kausilla 1995–1998 Salo onnistui ajamaan silloin tällöin pisteille.


title: Formula 1 ja suomalaiset

text: Mika Häkkinen loukkaantui vakavasti kauden 1995 päättäneen Australian GP:n perjantain aika-ajoissa. Radalla annetun ensiavun jälkeen hänet vietiin Adelaiden radan lähellä olleeseen sairaalaan. Hän vaipui koomaan. Häkkisen tila parani, mutta monikaan ei uskonut hänen enää nousevan F1:n huipulle. Toisin kuitenkin kävi, sillä hän ajoi heti kauden 1996 ensimmäisessä kilpailussa Australiassa pisteille.


title: Formula 1 ja suomalaiset

text: Kaudella 1997 Häkkinen pääsi ensimmäistä kertaa kunnolla taistelemaan kilpailun voitosta ja onnistui kerran ajamaan paalupaikalle. Hänen autonsa oli kuitenkin epäluotettava, minkä vuoksi hän menetti monta tilaisuutta hyvään sijoitukseen. Kauden päättänyt Euroopan GP oli ensimmäinen kilpailu, jonka Häkkinen onnistui voittamaan. Hän ohitti viimeisellä kierroksella Jacques Villeneuven, josta tuli maailmanmestari.


title: Formula 1 ja suomalaiset

text: Kaudella 1998 Häkkinen sai kuudennen voittonsa Itävallan GP:ssa, joten hän ohitti Keke Rosbergin voittojen määrässä. Häkkinen oli koko kauden MM-sarjan pistejohdossa ja voitti kahdeksan kilpailua. Hän taisteli maailmanmestaruudesta Ferrarilla ajanutta Michael Schumacheria vastaan ja varmisti mestaruutensa vasta kauden päättäneessä Japanin GP:ssa.


title: Formula 1 ja suomalaiset

text: Kausi 1999 oli Häkkiselle vaikeampi; MM-sarjan kärkikuljettaja vaihtui useaan otteeseen. Häkkinen voitti kaudella viisi kilpailua ja varmisti jälleen mestaruuden vasta kauden päätöskilpailussa Japanin GP:ssa, tällä kertaa Ferrarin Eddie Irvinea vastaan. Häkkisestä tuli siis ensimmäinen ja tähän mennessä ainoa suomalainen, joka on voittanut mestaruuden kaksi kertaa. Hän taisteli mestaruudesta vielä kaudella 2000, mutta jäi MM-pisteissä toiseksi. Kausi 2001 sujui sen sijaan vaisusti, ja Häkkinen päätti lopettaa uransa kauden päätteeksi. Vuonna 2006 hän kuitenkin palasi F1-auton rattiin, kun hän testasi McLarenin autoa Barcelonan radalla Espanjassa.


title: Formula 1 ja suomalaiset

text: Mika Salon uran kohokohta oli kaudella 1999, kun hänet palkattiin Ferrarin talliin loukkaantuneen Schumacherin tilalle. Salo ajoi Ferrarilla yhteensä kuusi osakilpailua ja sijoittui parhaimmillaan toiseksi Saksan GP:ssä. Kilpailusta jäi kuitenkin huonot muistot, koska hän johti pitkään kilpailua, mutta joutui tallimääräyksen takia päästämään tallitoverinsa Eddie Irvinen ohitseen. Salo nousi palkintokorokkeelle vielä Italian GP:ssä, kun hän oli kolmas.


title: Formula 1 ja suomalaiset

text: Kaudella 2000 Salo ajoi Sauber-tallissa, ja hän sijoittui parhaimmillaan Monacon ja Saksan GP:issä viidenneksi ja keräsi yhteensä kuusi MM-pistettä. Seuraavaksi kaudeksi 2001 hän siirtyi uuden Toyota-tallin testaajaksi. Vuoden testaamisen jälkeen Toyota aloitti kilpailemisen kaudella 2002. Salo sai tallin ensimmäiset pisteet kauden avauskilpailussa Australiassa, minkä lisäksi hän sai vielä pisteen yhdessä kilpailussa. Salo lopetti uransa kauden 2002 jälkeen, kun Toyota päätti olla ajattamatta häntä enää seuraavalla kaudella, vaikka sopimusta olisi ollut vielä vuosi jäljellä.


title: Formula 1 ja suomalaiset

text: Kimi Räikkönen esiintyi ensimmäisen kerran F1:ssä kaudella 2001 Sauber-tallissa. Kun Häkkinen lopetti F1-uransa, Räikkönen siirtyi McLarenille kaudeksi 2002. Hän sijoittui useaan otteeseen palkintosijoille, ja ensimmäisen kerran hän onnistui voittamaan kilpailun kaudella 2003. Samalla kaudella hän sijoittui MM-sarjassa toiseksi. Kaudella 2005 hän taisteli Fernando Alonson kanssa maailmanmestaruudesta mutta joutui taas tyytymään MM-hopeaan, vaikka voitti kauden aikana seitsemän osakilpailua. McLaren-kausilla Räikkösen suorituksia hidastivat autojen luotettavuusongelmat. Moottori hajosi joskus jo aika-ajoissa pudottaen hänet lähtöruudukossa alaspäin. Kilpailuissakin hän joutui usein keskeyttämään auton hajottua.


title: Formula 1 ja suomalaiset

text: Nico Rosberg palkattiin kaudeksi 2006 Williamsin kilpakuljettajaksi. Rosberg ylsi heti ensimmäisessä kilpailussaan pistesijalle, sillä hän oli seitsemäs, ja lisäksi hän ajoi kilpailun nopeimman kierroksen. Nico Rosbergin managerina toimii hänen isänsä Keke.


title: Formula 1 ja suomalaiset

text: Heikki Kovalainen ajoi ensimmäistä kertaa F1:ssä Renault-tallissa kaudella 2007. Sitä ennen hän oli ollut tallin testikuljettaja kaudella 2006. Japanin GP:ssä hän sijoittui toiseksi, ja Ferrarille siirtynyt Räikkönen oli samassa kilpailussa kolmas. Tämä oli ensimmäinen kerta, kun palkintokorokkeella oli kaksi suomalaista kuljettajaa. Räikkönen onnistui voittamaan kauden aikana kuusi kilpailua, ja hänestä tuli maailmanmestari vain pisteen erolla Lewis Hamiltoniin ja Alonsoon. Moni piti mestaruutta kauden loppupuolella mahdottomana, sillä piste-eroa kärkeen oli suurimmillaan 26 pistettä.


title: Formula 1 ja suomalaiset

text: Kautta 2007 pidettiin ennen kauden alkua ”kaikkien aikojen suomalaisena Formula 1 -kautena”. Monacossa joulukuussa 2007 järjestetyssä FIA:n palkintogaalassa Suomelle myönnettiin parhaan F1-maan palkinto, koska suomalaiset kuljettajat saivat kuluneella kaudella kansakunnista eniten pisteitä. Palkinnon vastaanotti AKK:n puheenjohtaja Kari O. Sohlberg. Kaudella 2008 suomalaiset kuljettajat olivat hyvissä talleissa: Räikkönen jatkoi Ferrarilla ja Rosberg Williamsilla, ja Kovalainen siirtyi McLarenille. Kovalainen saavutti ensimmäisen voittonsa Unkarissa elokuun alussa, mutta muuten suomalaismenestys oli odotuksiin nähden vaisua, vaikka Räikkönen ja Kovalainen pääsivät ajamaan kauden parhaimissa talleissa.


title: Formula 1 ja suomalaiset

text: Kimi Räikkösen F1-ura päättyi toistaiseksi kauden 2009 jälkeen, kun hän siirtyi ajamaan rallia. Kovalainen siirtyi kaudeksi 2010 Lotus-talliin ja Rosberg Mercedes Benzin talliin Michael Schumacherin tallikaveriksi.


title: Formula 1 ja suomalaiset

text: Kimi Räikkönen teki paluun Formula ykkösiin kaudella 2012 siirtymällä Lotus F1-talliin. Paluukauden aikana Kimi otti voiton Abu Dhabin GP:ssä. Nico Rosberg ajoi voittoon Kiinan GP:ssä.


title: Formula 1 ja suomalaiset

text: Kaudella 2013 nähtiin uusi suomalainen F1-kuljettaja, kun Valtteri Bottas ajoi Williams-tallissa. Kaudella 2012 Bottas ajoi Williamsilla testikuljettajana 15 harjoituksen aikana. Bottas on aiemmin ajanut myös GP3-sarjassa, jossa hän voitti mestaruuden tulokaskaudellaan 2011.


title: Formula 1 ja suomalaiset

text: Vuonna 2013 ajamistaan formuloissa jatkoivat myös Räikkönen (Lotus F1) ja Rosberg (Mercedes Grand Prix).


title: Formula 1 ja suomalaiset

text: Kaudella 2014 suomalaisista kuljettajista mukana olivat Kimi Räikkönen (Ferrari) sekä Valtteri Bottas (Williams). Kaudella Räikkönen ajoi 50.suomalaisvoiton (jos Nico Rosbergia ei lasketa mukaan) USA:n GP:ssä.


title: Formula 1 ja suomalaiset

text: Tulevaisuuden nimiäkin löytyy. Niko Kari ajoi GP3-sarjassa kaudella 2016 Koiranen GP-tallin ja kaudella 2017 Arden International-tallin autoilla ja kuului Red Bullin nuorten kuljettajien kehitysohjelmaan.